20 Σεπτεμβρίου, 2019 Αρθρογραφία\nΠροβολές Άρθρου: 649\nΚαζάνι που βράζει είναι η ΝΟΔΕ της Νέας Δημοκρατίας. Ήδη ο πρόεδρος της ΔΗΜΤΟ ο κύριος Κωδωνάς δείχνει ότι οι σχέσεις με τον κύριο Τεντόγλου δεν είναι καλύτερες και φάνηκε από την επίσκεψη του υφυπουργού κυρίου Κώστα Σκρέκα, όπου δεν καλέσθηκε. Ο κύριος Κωδωνάς όπως τονίζει θα υπάρξει και συνέχεια.\nΈμπρακτα θα πρέπει η νέα κυβέρνηση να στηρίξει το νοσοκομείο Γρεβενών όπως και η νέα περιφερειακή αρχή, γιατί σιγά σιγά αρχίζει η υποστελέχωση. Ήδη αποχώρησαν ο πνευμονολόγος κύριος Πιτένης, τέλος του μήνα αποχωρεί ο ορθοπεδικός κύριος Γιώτης, όπως και μία παιδίατρος, μία μικροβιολόγος και μία ακτινολόγος.\nΝα υπενθυμίσουμε ότι η προηγούμενη περιφερειακή αρχή με απόφαση του περιφερειακού συμβουλίου έδινε 500 ευρώ σε κάθε επικουρικό γιατρό για να έρθει σε νοσοκομείο της Δυτικής Μακεδονίας. Το πρόγραμμα λήγει και ελπίζουμε να συνεχιστεί.\nΕλπίζουμε να μην επαναληφθεί το περσινό σκηνικό όπου είχαμε φτάσει να είχε μπει ο χειμώνας για τα καλά και να μην έχουν προμηθευτεί αρκετοί κάτοικοι ξύλα.\nΣε ορισμένα χωριά πέρση ενεργοποιήθηκαν οι συνεταιρισμοί και προμηθεύτηκαν νωρίτερα ξύλα. Το ζητούμενο όμως είναι πότε θα δοθεί το πράσινο φως από την δασική υπηρεσία.\nΌσο για το θέμα των προσφύγων, ο βουλευτής των Γρεβενών κύριο Πάτσης είναι ξεκάθαρος και επιμένει ότι η παρουσία των μεταναστών στα ξενοδοχεία που βρίσκονται κοντά στην βασιλίτσα δημιουργούν προβλήματα στον χειμερινό τουρισμό.\nΑπό την άλλη πλευρά όμως μέχρι στιγμής δεν υπάρχει διοίκηση στο χιονοδρομικό κέντρο όπως επίσης δεν δόθηκαν χρήματα για την συντήρηση του χιονοδρομικού κέντρου.\nΤην εφαρμογή του αντικαπνιστικού νόμου περιμένει η πλειοψηφία της πόλης μας, καθώς όπως τονίζουν η κατάσταση είναι από τις χειρότερες σε όλη την Ελλάδα.\nΤην επανεκκίνηση της δημοτικής αρχής περιμένουν όλοι στα Γρεβενά μετά τις δημοτικές εκλογές και την θερινή ραστώνη. Ουσιαστικά θα πρέπει να υπάρξει ένα νέο ξεκίνημα και ταυτόχρονα η συνέχιση όλων των έργων και των δράσεων που ξεκίνησαν την προηγούμενη πενταετία.\nΑπό το Green στα Greek Statistics, άλλο σημείο καταξίωσης της χώρας. Το νέο τμήμα Στατιστικής στα Γρεβενά δέχεται σε λίγες μέρες 260 φερέλπιδες επιστήμονες, επιτυχόντες με βάση γύρω στο 5/20 και ανώτερο βαθμό 10,5/20. Σύντομα, θα αποκτήσουμε και Grevena Statistics GrSt. Αν θέλουμε να μετρήσει κάθε Έλληνας και κάθε Ελληνίδα, και να γίνει αυτό σωστά, δεν έχει παρά να αποδείξει ένα πιστοποιητικό Στατιστικής επάρκειας υπογεγραμμένο από απόφοιτο Γρεβενών-plus (GrSt+). Είναι καιρός να μπει τέλος στις αυθαίρετες και αντιεπιστημονικές προβλέψεις και προβολές που παράγει και δημοσιεύει ανεξέλεγκτα ο καθένας. Η κάθε μνημόνευση στατιστικού στοιχείου είναι λογικό να αποδίδει κοινωνικό πόρο για τις συντάξεις των στατιστικών (ανθρώπων). Άλλα και αν κάθε στατιστικό στοιχείο συνοδεύεται εκ των προτέρων από πιστοποιητικό GrSt+, τα ανώτερα δικαστήρια ίσως απαλλαγούν από μερικές τουλάχιστον υποθέσεις που αφορούν τον Ανδρέα Γεωργίου. (Από τα ΝΕΑ)


Ο Moody Sanchez γεννημένος στη Καβάλα και ασχολείται ενεργά με το Hip-Hop από τις αρχές του 2000. Συμμετέχοντας στους Gozar Studio Production και σε άλλα projects. Στις αρχές του 2012 ασχολείστε αποκλειστικά με το beat making φτιάχνοντας Hip-Hop/Trip hop downtempo beats βασισμένα σε Blues και Soul δείγματα. Μετά από συνεργασίες με πολλούς μουσικούς φτιάχνει την Rebel Funk Orchestra ένα instruemental σχήμα που συνδυάζει Mpc set και jam από μουσικά όργανα. Το 2014 ιδρύει τους "The Gangsters of Love" μια full band με 2 τραγουδιστές, 2 πιανίστες, μπάσο και σαξόφωνο. Μαζί με το Στέφανο Λαζαρίνο (Kashmir, Superclean, Γιάννης Αγγελάκας & οι Επισκέπτες, Ξαξακες) συνδιαζουν Mpc grooves με saxophone jams σε ένα uplifting, ρομαντικό, χορευτικό και soulful set.\nOι Unsuccesfulls είναι ο Al & Emil Rivers, ένα ντουέτο με βάση το Λονδίνο. Οι μουσικές ...\nΤo Βlock33 υποδέχεται τον ξεχωριστό Hugo Kant την Παρασκευή 23 Ιανουαρίου 2015. ...


Πως να μειώσετε το Άγχος κατά τη μετάβαση σε ένα νέο Λογισμικό! - taxvoice.gr\nΠως να μειώσετε το Άγχος κατά τη μετάβαση σε ένα νέο Λογισμικό\nΗ μετάβαση σε νέο λογισμικό μπορεί να είναι πηγή τεράστιου άγχους για τη διοίκηση και τους εργαζόμενους μιας επιχείρησης. Μπορούμε όμως να μειώσουμε τις αρνητικές ψυχολογικές συνέπειες της νέας κατάστασης με συγκεκριμένους τρόπους.\nΜετά από μήνες διαβουλεύσεων και ατελείωτων συναντήσεων, η απόφαση για το νέο λογισμικό – εφαρμογή έχει ληφθεί, η εφαρμογή έχει αναπτυχθεί πλήρως, και είμαστε ανυπόμονοι να δούμε και τα αποτελέσματα στη πράξη. Ο ενθουσιασμός, όμως, σύντομα μετατρέπεται σε άγχος. Η ομάδα μας αρνείται κατηγορηματικά να χρησιμοποιήσει το νέο λογισμικό. Ενώ γνωρίζουν ότι το νέο λογισμικό είναι καλύτερο και ότι μπορεί να τους κάνει πιο παραγωγικούς, είναι πολύ απρόθυμοι να εγκαταλείψουν τις παλιές συνήθειες – την εξοικείωση με τα παλαιότερα εργαλεία τους. Το αποτέλεσμα; Στρες, συναντήσεις επί συναντήσεων, διαπραγματεύσεις, διαμάχες και απότομη πτώση της παραγωγικότητας.\nΑυτή είναι η πραγματικότητα οποιασδήποτε νέας εφαρμογής λογισμικού σε εταιρείες σε όλο τον κόσμο. Οι εργαζόμενοι, αφού έχουν συνηθίσει σε έναν τρόπο εργασίας είναι συχνά απρόθυμοι να προχωρήσουν σε νέα εργαλεία. Το πρόβλημα είναι ιδιαίτερα έντονο όταν έχουμε να κάνουμε με εργαλεία κρίσιμα για την αποστολή της επιχείρησης, όπως ένα ERP, CRM, ή μια εξειδικευμένη εφαρμογή οικονομικής – φορολογικής διαχείρισης.\nΠώς αντιμετωπίζουμε λοιπόν αυτό το πρόβλημα; Υπάρχουν κάποια βήματα που μπορούμε να ακολουθήσουμε ώστε να γίνει η μετάβαση πιο ομαλά;\nΓιατί είναι αγχωτική η μετάβαση σε νέο λογισμικό;\nΗ αλλαγή, οποιασδήποτε μορφής, προκαλεί άγχος. Όταν αυτή η αλλαγή επηρεάζει κάτι θεμελιώδες – για παράδειγμα το πώς εργαζόμαστε, πού ζούμε, με ποιους κάνουμε παρέα, κλπ. – το άγχος που προκύπτει μπορεί να είναι εξουθενωτικό. Στην ψυχολογία, η ικανότητα να αντέχεις στην αλλαγή ονομάζεται ανθεκτικότητα. Ένας πλήθος παραγόντων – γενετικοί όσο και περιβαλλοντικοί – επηρεάζουν την ανθεκτικότητα ενός ατόμου στις αλλαγές. Αυτός είναι ο λόγος για τον οποίο διαπιστώνουμε ότι ορισμένοι εργαζόμενοι μπορούν να προσαρμόζονται ομαλά σε μεγάλες αλλαγές ενώ άλλοι καταρρέουν.\nΣτο χώρο εργασίας όμως, αυτό που έχει μεγαλύτερη σημασία από αυτή την έμφυτη ανθεκτικότητα είναι το είδος της αλλαγής που πρέπει να αντιμετωπίσουν οι εργαζόμενοι μιας επιχείρησης. Οι αλλαγές που επηρεάζουν ένα μικρό μέρος της εργασίας κάποιου – για παράδειγμα τη ροή εργασιών μέσω email – είναι σχετικά εύκολο να ξεπεραστούν. Ωστόσο, οι αλλαγές που αλλάζουν θεμελιωδώς τον τρόπο με τον οποίο ένας εργαζόμενος προσεγγίζει την εργασία του, μπορεί να οδηγήσουν σε σημαντικό άγχος.\nΟι άνθρωποι έχουμε την τάση να συνδέουμε την αίσθηση του εαυτού μας με τη δουλειά μας και βέβαια με τα εργαλεία που χρησιμοποιούμε για να την ολοκληρώσουμε. Όταν συντελούνται σημαντικές αλλαγές στα εργαλεία που συνδέονται με την καθημερινότητα μας, δημιουργείται μια βαθιά αίσθηση κρίσης και άγχους – σχεδόν μια κρίση ταυτότητας, επαγγελματικής αλλά και βαθιά προσωπικής. Ένας σχεδιαστής, για παράδειγμα, που καλείται να μάθει ένα εντελώς νέο λογισμικό μπορεί να αρχίσει να αναρωτιέται: μπορώ πραγματικά να αποκαλώ τον εαυτό μου σχεδιαστή εάν δεν ξέρω πώς να χρησιμοποιώ ένα λογισμικό σχεδίασης;\nΓια τις επιχειρήσεις, το μάθημα είναι ξεκάθαρο: δεν υπάρχει κάποιο ιδιαίτερο πρόβλημα με αλλαγές κάποιων απλών εργαλείων (π.χ. λογισμικό λήψης της αλληλογραφίας), όταν όμως γίνονται αλλαγές σε πολύπλοκα εργαλεία που σχετίζονται με την επαγγελματική ταυτότητα του ατόμου, πρέπει να είμαστε αρκετά προσεκτικοί.\nΟι αιτίες που προκαλούν το άγχος που σχετίζεται με την αλλαγή\nΤο τεχνοστρές ή τεχνολογικό άγχος είναι το άγχος που προκαλείται από την τεχνολογία. Από ένα πολύ αργό λογισμικό μέχρι τις συνεχείς ειδοποιήσεις κάποιου άλλου, η κακώς εφαρμοσμένη τεχνολογία έχει έναν μοναδικό τρόπο να κάνει τη ζωή μας χειρότερη. Το τεχνοστρές επιδεινώνεται ιδιαίτερα όταν οι χρήστες ωθούνται στη χρήση νέου λογισμικού χωρίς να έχουν επαρκή κατεύθυνση καθώς οι αλλαγές λογισμικού ακολουθούνται από μια αίσθηση αβεβαιότητας. Δηλαδή, όταν εφαρμόζεται ένα νέο λογισμικό οι άνθρωποι είναι συχνά αβέβαιοι σχετικά με τα παρακάτω:\nΤην διάρκεια της περιόδου μετάβασης\nΤην υποστήριξη – πόσο καιρό θα την έχουν και πώς μπορούν να έχουν πρόσβαση σε αυτήν στο μέλλον\nΤην ποιότητα και την διάρκεια της εκπαίδευσης\nΕάν το λογισμικό θα χρησιμοποιηθεί μακροπρόθεσμα\nΤην χρηστικότητα του ίδιου του λογισμικού\nΕάν το λογισμικό έχει όλες τις δυνατότητες που έχουν συνηθίσει\nΕάν το λογισμικό θα τους βοηθήσει να αναπαράγουν τις ροές εργασίας που έχουν συνηθίσει\nΑς δούμε τώρα ορισμένα συγκεκριμένα βήματα που μπορείτε να ακολουθήσετε για να μειώσετε το άγχος κατά τη μετάβαση σε ένα νέο λογισμικό.\nΠώς να διευκολύνετε τη μετάβαση σε ένα νέο λογισμικό\nΣυχνά ένας αριθμός νέων εφαρμογών λογισμικού αποτυγχάνει. Ακόμη και όταν το νέο λογισμικό έχει εγκατασταθεί με επιτυχία, μόνο μια μικρή μειοψηφία των εργαζομένων αντιλαμβάνεται πλήρως τα οφέλη του νέου λογισμικού. Τέτοιες αποτυχίες όχι μόνο οδηγούν σε απώλεια παραγωγικότητας και υπερβάσεις κόστους, αλλά προσθέτουν επίσης στο άγχος των εργαζομένων σας.\nΑς δούμε μερικές στρατηγικές που θα βοηθήσουν η μετάβαση να είναι λιγότερο αγχωτική\n1. Δώστε στους εργαζόμενους μια αίσθηση ελέγχου\nΗ μετάβαση σε νέο λογισμικό συνοδεύεται συχνά από μια αίσθηση απώλειας ελέγχου. Οι εργαζόμενοι που ήταν συνηθισμένοι σε ένα συγκεκριμένο περιβάλλον εργασίας (τις δυνατότητες και τη ροή εργασίας του παλαιότερου λογισμικού) συχνά αισθάνονται ότι δεν έχουν κανέναν έλεγχο της εργασίας τους όταν μεταβαίνουν σε ένα νέο σύστημα. Αυτή η απώλεια ελέγχου -πραγματική ή φανταστική- μπορεί να είναι μια σημαντική πηγή άγχους. Μετριάστε αυτό το αρνητικό συναίσθημα δίνοντας στους εργαζόμενους ένα μερίδιο σε ολόκληρο τον κύκλο υλοποίησης.\nΌπου είναι αυτό δυνατό, μπορείτε να κάνετε τα εξής:\n· Συμβουλευτείτε τους εργαζόμενους κατά τη διαδικασία επιλογής λογισμικού\n· Παραχωρήστε στους εργαζομένους το δικαίωμα να απορρίψουν ή να εγκρίνουν προτάσεις λογισμικού με βάση τις δικές τους απαιτήσεις\n· Φροντίστε να υπάρχει ένα περιθώριο να καθυστερήσει κάπως η μετάβαση\nΜε λίγα λόγια, αντιμετωπίστε τη διαδικασία υλοποίησης ως μια δημοκρατική άσκηση σε επίπεδο βάσης – όχι ως μια επιταγή από πάνω προς τα κάτω. Αυτό θα βοηθήσει σημαντικά στη μείωση του άγχους από το αίσθημα απώλειας ελέγχου.\nΈνας άλλος τρόπος για να εκχωρήσετε ένα βαθμό ελέγχου στους εργαζόμενους είναι να ορίσετε κάποιους ως υπεύθυνους του λογισμικού. Αυτοί ίσως είναι κάποιοι πιο έμπειροι εργαζόμενοι σε πληροφοριακά συστήματα ή εργαζόμενοι με ειδικές γνώσεις που θα βοηθήσουν τους συναδέλφους τους στην μετάβαση. Αυτό θα κάνει τους εργαζόμενους να αισθάνονται ότι έχουν ένα μερίδιο ευθύνης – δηλαδή συμμετοχή στην δημιουργία της νέας κατάστασης και τη δύναμη να επιφέρουν αλλαγές, όταν αυτό είναι απαραίτητο και στο μέλλον.\n2. Επιλέξτε λογισμικό με καλή υποστήριξη\nΗ υποστήριξη – ή η έλλειψή της – μπορεί να είναι μια τεράστια πηγή άγχους σχετικά με ένα νέο λογισμικό. Οι εργαζόμενοι δικαίως αισθάνονται άγχος όταν δεν είναι σίγουροι για την ποσότητα, την ποιότητα και το είδος της υποστήριξης που θα λαμβάνουν όταν θα προκύπτουν ανάγκες, και ιδιαίτερα στα αρχικά στάδια της παραμετροποίησης, ενσωμάτωσης/εγκατάστασης, και της πρώτης – μεγάλης συνήθως – περιόδου εξοικείωσης.\nΓια παράδειγμα, διαθέτει η επιχείρηση διεύθυνση πληροφοριακών συστημάτων, σταθερούς εξωτερικούς συνεργάτες, ή θα βασιστεί αποκλειστικά στον προμηθευτή; Η συμφωνία υποστήριξης είναι το ίδιο – ίσως και περισσότερο – σημαντική από το ίδιο το λογισμικό. Προσπαθήστε να μελετήσει κάποιος έμπειρος τη συμφωνία τεχνικής υποστήριξης και θέστε σε συζήτηση με τους χρήστες τα ζητήματα αυτά. Αυτοί που χρησιμοποιούν ένα σύστημα είναι συνήθως η καλύτερη πηγή πρόβλεψης μελλοντικών προβλημάτων. Και εδώ ισχύει ότι αναφέρθηκε προηγουμένως. Εμπλέξτε στη διαδικασία τους ενδιαφερόμενους, και αν η επιχείρηση είναι μεγάλη για να γίνει αυτό σε τέτοιο εύρος, ορίστε κάποιους αντιπροσώπους από τις επιμέρους διευθύνσεις που γνωρίζουν καλά τις ανάγκες και τα προβλήματα των τελικών χρηστών.\n3. Προσφέρετε αρκετή και καλής ποιότητας εκπαίδευση\nΗ εύκολη πρόσβαση στην υποστήριξη μπορεί να βοηθήσει σε μεγάλο βαθμό, αλλά εξακολουθεί να αφήνει το ζήτημα της ουσιαστικής εκμάθησης του νέου λογισμικού σε εκκρεμότητα. Οι εργαζόμενοι όχι μόνο πρέπει να «ξεμάθουν» το παλιό σύστημα, αλλά και να μάθουν νέες ροές εργασίας – μια τεράστια πηγή άγχους.\nΥπάρχουν δύο ζητήματα που πρέπει να αντιμετωπιστούν εδώ:\n· Η εκπαίδευση θα γίνει διά ζώσης ή διαδικτυακά (σύγχρονη/ασύγχρονη);\n· Η εκπαίδευση θα σχεδιαστεί στη βάση των αναγκών της επιχείρησης, της συγκεκριμένης εγκατάστασης, και των αναγκών και εμπειριών των τελικών χρηστών, ή θα ακολουθηθεί το μοντέλο one fits all;\nΑν η επιχείρηση σας διαθέτει οργανωμένη διεύθυνση HR είναι πιθανό να μπορείτε να συμβουλευτείτε συνεργάτες σας που έχουν ειδικές γνώσεις σε θέματα εκπαίδευσης και κατάρτισης ενηλίκων. Ανάλογα επίσης με τον προμηθευτή του λογισμικού, είναι πιθανό τα προγράμματα εκπαίδευσης να τα τρέχει μια διεύθυνση επαγγελματιών με ειδικές γνώσεις. Δώστε χώρο στους ανθρώπους σας που γνωρίζουν καλύτερα τα θέματα της εκπαίδευσης να εμπλακούν ενεργά από την αρχή, και φέρτε τους σε επικοινωνία με τον προμηθευτή του λογισμικού. Αν δεν υπάρχει αυτή η δυνατότητα, ίσως ένας έμπειρος σύμβουλος σε θέματα εκπαίδευσης να είναι η καλύτερη λύση, τόσο σε επίπεδο συμβουλευτικό όσο και σε επίπεδο υλοποίησης της εκπαίδευσης.\n4. Λάβετε την πλήρη δέσμευση των ανώτερων στελεχών σας\nΘα κάνατε τον κόπο να μάθετε ένα εντελώς νέο εργαλείο αν δεν ήσασταν σίγουροι ότι θα το χρησιμοποιούσατε έξι μήνες αργότερα; Αυτό είναι το δίλημμα που αντιμετωπίζουν πολλοί εργαζόμενοι όταν δεν υπάρχει σαφής γραμμή και υποστήριξη από τα στελέχη σε διοικητικούς ρόλους. Οι managers σας πρέπει να γίνουν οι καλύτεροι εσωτερικοί πωλητές του νέου λογισμικού. Μην αφήσετε καμία αμφιβολία από την αρχή – να είστε ξεκάθαροι σε αυτό. Ένα στέλεχος μπορεί να προωθήσει μια νέα υλοποίηση, αλλά αν δεν υπάρξει συναίνεση από την αρχή, το νέο εργαλείο μπορεί να εγκαταλειφθεί υπέρ του παλαιότερου συστήματος\n· Να προωθήσουμε τη δημιουργία συναίνεσης μεταξύ όλων των ενδιαφερομένων – συμπεριλαμβανομένων των εργαζομένων – πριν από την έναρξη οποιασδήποτε διαδικασίας εφαρμογής.\n· Να εξασφαλίσουμε ότι υπάρχει σαφής επικοινωνία από πάνω προς τα κάτω, ώστε οι εργαζόμενοι να γνωρίζουν ξεκάθαρα τη θέση του οργανισμού για νέο λογισμικό.\nΕάν οι εργαζόμενοι διαπιστώσουν ότι ορισμένοι προϊστάμενοι και διευθυντές προτιμούν ανοιχτά να χρησιμοποιούν το παλαιότερο σύστημα, αυτό μπορεί να δώσει στους εργαζόμενους την εντύπωση ότι το νέο λογισμικό δεν αποτελεί κορυφαία προτεραιότητα. Το να είστε σαφείς και ειλικρινείς στη στρατηγική εφαρμογής του νέου λογισμικού μπορεί να βοηθήσει πολύ στην αντιμετώπιση αυτών των ανησυχιών.\n5. Διαβεβαιώστε σχετικά με τη μακροπρόθεσμη αξία του λογισμικού\nΤο βασικό ερώτημα που κάνουν οι εργαζόμενοι όταν τους ζητείται να μεταβούν σε νέο λογισμικό είναι «Γιατί»; Γιατί να μπουν στον κόπο να μάθουν ένα νέο σύστημα όταν με το παλαιότερο έκαναν την δουλειά τους μια χαρά; Θυμηθείτε ότι δεν έχουν όλοι σε έναν οργανισμό το εύρος αντίληψης των αναγκών του οργανισμού. Και αυτό είναι φυσιολογικό.\nΗ πιο προφανής απάντηση είναι ότι θα τους βοηθήσει να είναι πιο παραγωγικοί. Αλλά αυτό είναι μόνο εν μέρει αλήθεια. Η υψηλότερη παραγωγικότητα των εργαζομένων είναι καλύτερη για την επιχείρηση, αλλά όχι απαραίτητα το καλύτερο πράγμα για έναν εργαζόμενο. Μια πολύ καλύτερη απάντηση είναι ότι το νέο λογισμικό θα προσφέρει «μακροπρόθεσμη αξία» στην καριέρα τους.\nΑυτή η μακροπρόθεσμη αξία μπορεί να έχει τη μορφή:\n· Απόκτησης νέων δεξιοτήτων που ενισχύουν τις προοπτικές σταδιοδρομίας τους\n· Εκμάθησης εργαλείων που τους βοηθά να βρίσκουν θέσεις εργασίας στο μέλλον\nΑυτή η απάντηση απευθύνεται σε κάτι που ενδιαφέρει τους ίδιους – την καριέρα και τις δεξιότητές τους. Είναι πολύ πιο ισχυρό κίνητρο από τα απλά κέρδη παραγωγικότητας που αφορούν κυρίως την επιχείρηση. Στις μεγάλες αλλαγές υπάρχουν θετικά στοιχεία αλλά η αντίληψη διαφέρει. Το “what’s in it for me” ισχύει για όλους, και δεν εξαρτάται από εμάς – είναι μέρος της ανθρώπινης φύσης. Όταν οι εργαζόμενοι καταλάβουν ότι μπορεί να υπάρχει ένα κάπως πιο προσωπικό συμφέρον στη νέα κατάσταση, έχουν πολύ λιγότερο άγχος και θα επενδύσουν περισσότερο χρόνο και προσπάθεια ώστε να μάθουν και να εφαρμόζουν το νέο λογισμικό.\nΣυμπερασματικά, η μετάβαση σε ένα νέο λογισμικό μπορεί να είναι μια εμπειρία που προκαλεί άγχος. Οι εργαζόμενοι αναρωτιούνται αν η αλλαγή αξίζει τον χρόνο και τον κόπο τους. Αναρωτιούνται επίσης αν μαθαίνουν πραγματικά εργαλεία και βέλτιστες πρακτικές που έχουν σχέση και με το δικό τους μέλλον. Μετριάστε αυτούς τους φόβους ακολουθώντας τις παραπάνω στρατηγικές, κάνοντας τις επιλογές και προσαρμογές που ταιριάζουν στη δική σας περίπτωση. Η αλλαγή σε ένα νέο βασικό λογισμικό είναι μια από τις σημαντικές στρατηγικές αποφάσεις για μια επιχείρηση και η ομαλή μετάβαση στη νέα κατάσταση μπορεί να γίνει συνήθως πιο εύκολα από όσο μπορεί να φαίνεται αρχικά αν γίνει στη βάση των βασικών αρχών που προτείναμε.\nΠροηγούμενο άρθροΤους λογιστές… τους τρώει το στρες. Εργασιακό στρες, αυτή η μάστιγα!\nΕπόμενο άρθροΕκδήλωση ΠΑΕΛΟ: Η πορεία των 240 δόσεων και του νέου πτωχευτικού νόμου(VIDEO)!


Ίδρυση Τάγματος της Φανερωμένης | Καθολική Επισκοπή Σύρου | Επίσημη Ιστοσελίδα\nTags: Ι.Ν. Φανερωμένης, Χρούσσα\nΓια την απελευθέρωση των αιχμαλώτων και των σκλάβων\nΣτις αρχές του 13ου αιώνα οι μωαμεθανοί καταλαμβάνουν το μεγαλύτερο μέρος της Ισπανίας. Χιλιάδες χριστιανοί συλλαμβάνονται αιχμάλωτοι ή και μεταφέρονται στην Αφρική, όπου πουλιούνται ως σκλάβοι. Υποφέρουν τα πάντα, κινδυνεύουν ακόμη και την πίστη τους να χάσουν.\nΣτα 1218, την παραμονή της εορτής της απελευθέρωσης του Αποστόλου Πέτρου από τον Άγγελο (1 Αυγούστου, σύμφωνα με το τότε εορτολόγιο), η Παναγία, μητέρα όλων των ανθρώπων, εμφανίζεται σε 3 ευλαβείς και πιστούς άνδρες, την ίδια νύχτα και σε τρεις διαφορετικούς τόπους. Τους εκφράζει την επιθυμία της να ιδρύσουν ένα νέο Μοναχικό Τάγμα που θα έχει ως ιδιαίτερο σκοπό την απελευθέρωση και τη σωτηρία (τόσο τη σωματική όσο και την πνευματική) των δυστυχισμένων αυτών αιχμαλώτων, με κάθε δυνατό τρόπο, ακόμη και με την προσφορά της ίδιας της ζωής των Μοναχών. Οι τρεις αυτοί άνδρες ήταν ο λαϊκός Πέτρος Νολάσκο, ο ιερέας Ραϊμούνδο ντε Πενιαφόρ και ο βασιλιάς της Αραγωνίας Ιάκωβος.\nΠρώτα εμφανίστηκε η Παναγία στον αγνό και γενναίο ιππότη Πέτρο Νολάσκο, που είχε αφιερώσει τη ζωή του στην προστασία της Εκκλησίας από τους αιρετικούς Αλβιήνους. Από αγάπη για το Χριστό είχε δαπανήσει όλη την περιουσία του για να εξαγοράσει δυστυχισμένους σκλάβους και αιχμαλώτους, τους οποίους πολύ λυπόταν και για τους οποίους πολύ προσευχόταν.\nΗ Παναγία Μητέρα του Κυρίου, όμως, είχε μια ωραιότερη αποστολή γι’ αυτόν τον πιστό και ταπεινό δούλο του Θεού. Τη νύχτα που αναφέραμε και ενώ ο Πέτρος προσευχόταν μπροστά στο εικόνισμα της Θεοτόκου, του εμφανίζεται η Παναγία μέσα σ’ ένα απέραντο φως, συνοδευόμενη από αγίους και αγγέλους, και του αναγγέλλει ότι το θέλημα του Θεού ήταν να εργαστεί για την ίδρυση ενός νέου Τάγματος μοναχών, που θα είχε ως αποστολή την απελευθέρωση των αιχμαλώτων και των σκλάβων.\nΟ Πέτρος, έκπληκτος τόλμησε να ρωτήσει την Παναγία: πώς αυτός, ένας τόσο μικρός και ασήμαντος άνθρωπος θα μπορούσε να πραγματοποιήσει μια τέτοια αποστολή! Εκείνη του απάντησε: “Είμαι η Μαρία, η Μητέρα του Θεού, που έφερε στον κόσμο τον πρώτο Λυτρωτή, και επιθυμώ να έχω μεταξύ των χριστιανών μια νέα οικογένεια, η οποία από αγάπη για το Γιο μου να κάνει το ίδιο έργο για τους αιχμαλώτους”.\nΑφού είπε αυτά τα λόγια η Παναγία εξαφανίστηκε και ο Πέτρος Νολάσκο πέρασε τη νύχτα σε προσευχή, σκεπτόμενος την απροσδόκητη ουράνια αυτή επίσκεψη. Το πρωί πήγε στη Μητρόπολη για να συναντήσει τον εξομολόγο του ιερέα Ραϊμούνδο ντε Πενιαφόρ, και να του μιλήσει για τα συμβάντα. Όταν τα άκουσε ο άγιος ιερέας, με πολύ συγκίνηση του είπε: “Παιδί μου, κι εγώ είχα την ίδια οπτασία. Μου φανερώθηκε η Παναγία και μου ζήτησε να υποστηρίξω και να διακηρύξω με τα λόγια μου την ανάγκη της απελευθέρωσης των αιχμαλώτων”.\nΚι ενώ συνομιλούσαν στο ναό, ο βασιλιάς της Αραγωνίας Ιάκωβος τους πλησιάζει και χωρίς να γνωρίζει απολύτως τίποτα από τις δύο αυτές νυκτερινές αποκαλύψεις της Παρθένου Μαρίας, τους λέει: «Η Παναγία μου φανερώθηκε απόψε τη νύχτα και με διέταξε να ιδρύσω ένα Τάγμα, που να φέρει το όνομα της “Παναγίας του Ελέους και της Λύτρωσης” και να έχει ως αποστολή την απελευθέρωση των αιχμαλώτων. Γνωρίζω, Πέτρο Ναλάσκο, ότι η εξαγορά και η απελευθέρωση των αιχμαλώτων είναι η μεγάλη σου επιθυμία. Για το λόγο αυτό σε επιφορτίζω να φέρεις σε πέρας αυτό το έργο. Κι εσύ, Ραϊμούνδο, με τη σοφία και την ευφράδειά σου, θα το υποστηρίξεις».\nΣτις 10 Αυγούστου 1218, ο βασιλιάς Ιάκωβος, έχοντας στο πλευρό του τον Πέτρο και τον π. Ραϊμούνδο και συνοδευόμενος από όλους τους αυλικούς του, μπαίνει στον Καθεδρικό ναό. Με την παρουσία ενός κατασυγκινημένου πλήθους πιστών, ψάλλεται η θεία Λειτουργία στην οποία ιερουργεί ο Επίσκοπος της Βαρκελώνης.\nΜετά από το Ευαγγέλιο, ο άγιος ιερέας Ραϊμούνδο ανεβαίνει στον άμβωνα και εξιστορεί την τριπλή εμφάνιση της Παναγίας καθώς και την επιθυμία της. Το πλήθος, μέσα σε δάκρυα χαράς, ξεσπά σε ζητωκραυγές υπέρ της Θεοτόκου Μαρίας.\nΣτο τέλος της θείας Λειτουργίας ο βασιλιάς πλησιάζει τον Επίσκοπο και του λέει: «Η Παναγία μου εξέφρασε την επιθυμία της να ιδρυθεί ένα Τάγμα για την απελευθέρωση των σκλάβων! Σ’ εσένα τώρα περνάει η ευθύνη να εκπληρώσεις την επιθυμία της αυτή».\nΟ Επίσκοπος, ευτυχισμένος και δοξολογώντας το Θεό, ντύνει τον άγιο Πέτρο Νολάσκο καθώς και δύο παλαιούς ιππότες του με το λευκό μοναχικό ένδυμα που υπέδειξε η Παναγία, ενώ ο λαός επευφημούσε με σθένος την ιερή αυτή στιγμή.\nΟ βασιλιάς, για να εκφράσει την υποστήριξή του προς το νεοϊδρυθέν Τάγμα, καρφιτσώνει πάνω στο λευκό χιτώνα το βασιλικό έμβλημα. Στους τρεις συνηθισμένους μοναχικούς όρκους (υπακοή, ακτημοσύνη, παρθενία) προσθέτουν ένα τέταρτο: την απελευθέρωση των αιχμαλώτων, ακόμη και με τη θυσία της ζωής τους.\nΈτσι ιδρύθηκε το Τάγμα της “Παναγίας της Λύτρωσης”, που κατά τόπους ονομάζεται επίσης “του Ελέους”, “της Φανερωμένης”, “της Χάριτος”.\nΟ άγιος Πέτρος Νολάσκο ποτέ δε χειροτονήθηκε ιερέας. Ήταν ο Ηγούμενος όλων των μοναχών του, μεταξύ των οποίων υπήρχαν και ιερείς, αλλά ο ίδιος έμεινε ως το τέλος ταπεινός δούλος της Παρθένου Μαρίας και ιππότης του Κυρίου μας Ιησού Χριστού. Στο τέλος της ζωής του, βαρειά άρρωστος και σε πολύ προχωρημένη ηλικία, έλαβε το Ευχέλαιο και την Αγία Ευχαριστία και αφού παρότρυνε τους αδελφούς του να αγαπούν πάντα τους αιχμαλώτους, άρχισε να απαγγέλλει με χαρά και αγάπη τον ψαλμό 110: “Θα δοξολογώ τον Κύριο με όλη την καρδιά μου”. Όταν έφθασε στο στίχο: “Απέστειλε λύτρωση στο λαό του” παρέδωσε το πνεύμα του στο Θεό με ειρήνη. Ήταν μεσάνυχτα, παραμονή των Χριστουγέννων 1256.\nΗ Εκκλησία μας θυμίζει ότι η αληθινή και χειρότερη σκλαβιά, από την οποία πρέπει να προστατευθούμε ή να απελευθερωθούμε, είναι η ΑΜΑΡΤΙΑ.\nΑπό την αμαρτία έμεινε πάντοτε ελεύθερη η Παναγία και θέλει να ελευθερώσει και εμάς, εάν το θέλομε και της το ζητούμε! Από την ειλικρινή μεταστροφή μας εξαρτάται η επίγεια ζωή μας, αλλά κυρίως η αιώνια!\nΓιατί υπάρχει τόση διαφορά στον εορτασμό του Πάσχα μεταξύ των χριστιανών Ανατολής και Δύσεως Επόμενη Δημοσίευση:\n9 Νοεμβρίου 2019 • Views: 733


Mετακivηση Εκτός Nομoύ: «Kλεiδωσε» Η Hμερομηvία Για Την Άpση- Οι 6 Eξαιpέσεις - fraptime\nΑρχική/ΚΟΙΝΩΝΙΑ/Mετακivηση Εκτός Nομoύ: «Kλεiδωσε» Η Hμερομηvία Για Την Άpση- Οι 6 Eξαιpέσεις\nΠότε τελειώνει η απαγόρευση;\nΣε ποιες περιπτώσεις επιτρέπεται η μετακίνηση εκτός νομού – Η ημερομηνία που θα επιτραπεί η μετακίνηση από νομό σε νομό. Μετά τα σχολεία που υπολογίζεται ότι θα ανοίξουν, σύμφωνα με το ρεπορτάζ του…\nΠότε θα δώσουν πράσινο φως οι ειδικοί;\nΗ κυβέρνηση, πάντως, έχει κάνει σαφές ότι προηγούνται τα σχολεία από τη μετακίνηση εκτός νομού, το άνοιγμα των χιονοδρομικών κέντρων, την εστίαση κ.ο.κ.\nΜετά τα σχολεία που υπολογίζεται ότι θα ανοίξουν, σύμφωνα με το ρεπορτάζ του ethnos.gr την 1η Φεβρουαρίου (Γυμνάσια και Λύκεια), αναμένεται να συζητηθεί η μετακίνηση εκτός νομού.\nΣύμφωνα με απόλυτα ασφαλείς πληροφορίες, η μετακίνηση εκτός νομού – αν δεν\nαλλάξει κάτι στα επιδημιολογικά δεδομένα του κορωνοϊού στη χώρα μας – θα γίνει από τις 8 Φεβρουαρίου, μαζί με τα χιονοδρομικά κέντρα.\nΓια την ώρα οι ειδικοί, κάτι που τόνισε, μιλώντας και στο OPEN TV ο πρόεδρος του Πανελληνίου Ιατρικού Συλλόγου, Θανάσης Εξαδάκτυλος, προτιμούν να περιμένουν μία εβδομάδα ακόμη για να δώσουν το πράσινο φως για τη μετακίνηση εκτός νομού.\nΚι αυτό γιατί θεωρούν ότι μέχρι τώρα έχουν ανοίξει αρκετές δραστηριότητες και θέλουν να αποφύγουν το ενδεχόμενο να επιβαρυνθεί η επιδημιολογική εικόνα της χώρας και θέλουν να αποφύγουν το ενδεχόμενο διασποράς του κορωνοϊού.\nΚαι η κυβέρνηση, πάντως, έχει κάνει σαφές ότι προηγούνται τα σχολεία από τη μετακίνηση εκτός νομού, το άνοιγμα των χιονοδρομικών κέντρων, την εστίαση κ.ο.κ. Σε κάθε\nπερίπτωση, η μετακίνηση εκτός νομού, σύμφωνα με το ρεπορτάζ του ethnos.gr, αναμένεται να ξεκινήσει από τις 8 Φεβρουαρίου.\nΠάντως, η μετακίνηση εκτός νομού επιτρέπεται μόνο\nΠέθανε ο Γιώργος Μακρυστάθης!\nΤώρα ΣΦΟΔPO τροχαίο στον Κηφισό !! ΣΠΕΥΔΟΥΝ ασθενοφόρα…


Κ. Θεοδωρόπουλος, Zelitron: Εφικτή η μείωση κόστους 20% με το Vodafone IoT Fleet Control - Metaforespress\nTη βελτιστοποίηση των διαδικασιών logistics και τον καλύτερο διαχειριστικό έλεγχο των οχημάτων (συντήρηση οχημάτων, κατανάλωση καυσίμων) προσφέρει η εφαρμογή «Vodafone IoT Fleet Control», όπως αναφέρει, σε συνέντευξη στο metaforespress.gr, o διευθύνων σύμβουλος της Zelitron και διευθυντής Ανάπτυξης Προϊόντων της Vodafone Ελλάδας, Κωνσταντίνος Θεοδωρόπουλος.\nΟ έλεγχος της κίνησης, οι δυνατότητες βέλτιστης δρομολόγησης, ο έλεγχος συμπεριφοράς του οδηγού και η πληροφόρηση, σχετικά με την κατανάλωση καυσίμου, μπορούν να αποφέρουνμείωση κόστους 20%, επισημαίνει ο κ. Θεοδωρόπουλος, υπογραμμίζοντας ότι η υπηρεσία Vodafone Fleet Control είναι αρκετά ανταγωνιστική, καθώς σε πολλές περιπτώσεις παρέχεται από την Vodafone η δυνατότητα επιδότησης στη βασική συσκευή παρακολούθησης του οχήματος.\n-Ποια είναι τα ανταγωνιστικά πλεονεκτήματα της εφαρμογής «Διαχείρισης Στόλου Οχημάτων» Vodafone IoT Fleet Control;\n-Κατ’ αρχήν θα ήθελα να αναφέρω ότι η υπηρεσία Vodafone IoT Fleet control είναι μέρος ενός συνόλου υπηρεσιών της Vodafone, κάτω από την επωνυμία IoT control. H Vodafone είναι παγκόσμιος ηγέτης στην αγορά του Internet of Things, παρέχοντας υψηλής ποιότητας καινοτόμες υπηρεσίες για τις επιχειρήσεις.\nΣυγκεκριμένα στην Ελλάδα, η Vodafone έχει επενδύσει στην σύσταση μιας εξειδικευμένης θυγατρικής εταιρίας, της Zelitron για την ανάπτυξη και υποστήριξη των υπηρεσιών IoT, οι οποίες παρέχονται με υψηλά επίπεδα ποιότητας, ακόμα και στο εξωτερικό, μέσω των εταιρειών του ομίλου Vodafone.\nΆρα θα έλεγα ότι ένα βασικό πλεονέκτημα της υπηρεσίας Vodafone IoT Fleet control είναι ότι η υπηρεσία αναπτύσσεται και υποστηρίζεται από μια εξειδικευμένη και αξιόπιστη εταιρία του ομίλου Vodafone και όχι από κάποιο εξωτερικό συνεργάτη, όπως συνήθως συμβαίνει με τον ανταγωνισμό και κατά επέκταση η Vodafone έχει την συνολική ευθύνη για την ποιότητα της υπηρεσίας.\nΤα βασικά πλεονεκτήματα της υπηρεσίας Vodafone Fleet Control είναι:\n-Εύκολη διαχείριση με γρήγορη πρόσβαση σε όλες τις πληροφορίες, μέσω ενός webbrowser και ευρυζωνικής σύνδεσης στο Internet, αλλά και μέσω κινητού τηλεφώνου ή ταμπλετ, επιλέγοντας την εφαρμογή Vodafone IoT Fleet Control για iOS και Android.\n-Βέλτιστη ταχύτητα απεικόνισης χαρτών.\n-Χάρτες υψηλής ευκρίνειας και γρήγορης απόκρισης, με δυνατότητες παρουσίασης περιουσιακών στοιχείων, χιλιάδων σημείων ενδιαφέροντος (POI), analytics, αναζήτηση και αναπαραγωγή διαδρομής.\n-Γρήγορη εμφάνιση οχημάτων και σημείων ενδιαφέροντος (POI ) στους χάρτες.\n-Απεικόνιση κυκλοφοριακής ροής στον χάρτη (Ελλάδα & εξωτερικό).\n-Υψηλή πιστότητα στην αναπαράσταση της κίνησης των οχημάτων σε σχεδόν πραγματικό χρόνο.\n-Υποστήριξη πολλαπλών εξωτερικών αισθητήρων (on/off, θερμοκρασίας, tags αναγνώρισης οδηγών, αισθητήρες παρακολούθησης στάθμης καυσίμων, κλπ).\n-Εύκολη διαχείριση για χρήστες, οχήματα και οδηγούς.\nΜέρα με την μέρα ολοένα και περισσότερες ελληνικές επιχειρήσεις αντιλαμβάνονται τα οφέλη από την υιοθέτηση εφαρμογών IoT, καθώς η υιοθέτηση αυτών των λύσεων θωρακίζουν τις επιχειρήσεις, μέσα από την αύξηση της ανταγωνιστικότητας και του εξορθολογισμού των δαπανών.\n-Αναλυτικές αναφορές με κριτήρια, όπως όχημα, ημερομηνία, ώρα, οδηγός, ταχύτητα, χιλιόμετρα, παραβίαση ωραρίων εργασίας, αισθητήρων παρακολούθησης καυσίμων κλπ. παρέχονται σε εκτυπώσιμη μορφή, αρχείο εξαγωγής excel, csv και σαν bridge με σύστημα ERP.\n-Υποστήριξη ειδοποιήσεων (alerts) συσκευών από το όχημα προς το Web Portal ή και την mobile εφαρμογή).\n-Δυνατότητα μη παρεμβατικής διασύνδεσης, αλλά επαγωγικής διασύνδεσης με το CAN BUS του οχήματος, με σκοπό την συλλογή όλων των διαθέσιμων μέσω CAN BUS και σημαντικών δεδομένων και μετατροπή αυτών σε πολύτιμες πληροφορίες κατανάλωσης καυσίμου, στην πλατφόρμα της υπηρεσίας.\nΌπως αντιλαμβάνεστε είναι μια ολοκληρωμένη υπηρεσία διαχείρισης στόλου οχημάτων, την οποία συνεχίζουμε να αναπτύσσουμε και να εξελίσσουμε διαρκώς, εμπλουτίζοντας την με νέες δυνατότητες.\n-Πως επιτυγχάνει μείωση λειτουργικού κόστους και συνάμα, αύξηση της παραγωγικότητας μιας επιχείρησης του κλάδου των εμπορευματικών μεταφορών;\n-Οι επιχειρήσεις στον κλάδο των μεταφορών αναζητούν πάντα τρόπους για την καλύτερη αξιοποίηση των περιουσιακών τους στοιχείων και επομένως την μείωση των λειτουργικών τους εξόδων.\nΗ Vodafone με την υπηρεσία Vodafone IoT Fleet Control παρέχει μία ολοκληρωμένη υπηρεσία, με την οποία η επιχείρηση μπορεί να έχει πλήρη έλεγχο της κίνησης, θέσης και κατάστασης των οχημάτων της (επιβατικά αυτοκίνητα, φορτηγά, λεωφορεία, αυτοκινούμενα ή ρυμουλκούμενα ψυγεία, δίκυκλα), υποστηρίζοντας έτσι την βελτιστοποίηση των διαδικασιών της (logistics) και τον καλύτερο διαχειριστικό έλεγχο των οχημάτων της (συντήρηση οχημάτων, κατανάλωση καυσίμων).\nΓνωρίζοντας καθημερινά την κατάσταση των οχημάτων της επιχείρησης μας μπορούμε να αποτρέψουμε άσκοπα δρομολόγια, να προστατεύσουμε το εμπόρευμα μας, αλλά ταυτόχρονα να παρέχουμε καλύτερη εξυπηρέτηση στον πελάτη μας, με ενημέρωση για την παράδοση των εμπορευμάτων.\nΤα κόστη καυσίμου αποτελούν ένα σημαντικό ποσοστό του συνολικού λειτουργικού κόστους του στόλου μίας επιχείρησης. Συνεπώς, ο έλεγχος της κίνησης, οι δυνατότητες βέλτιστης δρομολόγησης, ο έλεγχος συμπεριφοράς του οδηγού και η πληροφόρηση, σχετικά με την κατανάλωση καυσίμου μπορεί να αποφέρει μείωση του κόστους της τάξης του 20%.\n-Πόσο κοστίζει και πόσες εταιρείες την έχουν χρησιμοποιήσει; Γενικότερα, διαβλέπετε ευρύτερη διάδοση τέτοιων εφαρμογών;\n-Η υπηρεσία Vodafone Fleet Control είναι αρκετά ανταγωνιστική, καθώς σε πολλές περιπτώσεις παρέχεται από την Vodafone η δυνατότητα επιδότησης στη βασική συσκευή παρακολούθηση του οχήματος.\nΤην υπηρεσία Vodafone Fleet Control έχουν εμπιστευτεί οι μεγαλύτερες εταιρίες στους κλάδους μεταφορών, τροφίμων, φαρμάκων, καυσίμων, τουρισμού κ.α., καθώς μικρότερες επιχειρήσεις στον κλάδο του εμπορίου.\n-Είναι εύκολη στη διαχείρισή της; Απαιτεί εξειδικευμένη τεχνογνωσία;\n-Δεν χρειάζεται εξειδικευμένη τεχνογνωσία για την χρήση της υπηρεσίας, παρά μόνο μια βασική εξοικείωση του χρήστη της εφαρμογής με την χρήση Η/Υ και internet.\nΈχει δοθεί ιδιαίτερη έμφαση στην εμπειρία του χρήστη κατά τον σχεδιασμό, γι’ αυτό και η εφαρμογή Vodafone Fleet Control έχει αναπτυχθεί με ειδικές τεχνικές και εργαλεία που εξυπηρετούν τον σκοπό αυτό.\nTags:IRULOGISTICSTELECOMSVODAFONEΑΓΟΡΑ ΦΟΡΤΗΓΩΝΕΥΦΥΗ ΣΥΣΤΗΜΑΤΑΟΦΑΕ\nΣε φάση ενηλικίωσης εισέρχεται η ελληνική αγορά logistics


3 στάδια για να δώσετε στον εαυτό σας μια ευκαιρία για αγάπη - www.webtemplex.com\nΤο να προσέχετε από κοινού πώς αναπτύσσονται οι σχέσεις σας δίνει την ευκαιρία να αποκτήσετε αφοσιωμένη αγάπη και μπορείτε να χαλαρώσετε και να εξερευνήσετε στην πορεία.\nΧρειάζεται χρόνος για να φτάσουμε στο σημείο της δέσμευσης. Πάρα πολλοί πηδούν στη δέσμευση πολύ νωρίς. Προκαλεί στενοχώρια και απογοήτευση.\nΤο έχεις κάνει αυτό; Σαν παραμύθι με ένα πρώτο ραντεβού και μετά να ζεις ευτυχισμένα κάθε μετά; Είναι ένα παραμύθι! Ο πραγματικός κόσμος είναι ότι η αγάπη απαιτεί χρόνο. Ακολουθήστε κάθε ένα από τα τρία στάδια για να φτάσετε εκεί.\nΠρώτο Στάδιο – Πρώτα Ραντεβού\nΑυτό είναι το διερευνητικό στάδιο. Υπάρχει χημεία; Όλα είναι πολύ προκαταρκτικά.\nΔεν είναι ακόμη καιρός να σκεφτείτε ένα πιθανό μέλλον μαζί, απλώς να ελέγξετε τον άλλον και να δείτε αν ενδιαφέρεστε αρκετά για μελλοντικά ραντεβού.\nΗ σωματική, συναισθηματική και πνευματική χημεία σχέσεων. Το φυσικό είναι συχνά προφανές… βρίσκετε το άτομο σωματικά ελκυστικό; Σας αρέσουν τα μάτια, το στόμα, ο σωματότυπος; Τι γίνεται με τη φωνή και το γέλιο, ακόμα και την προφορά;\nΠώς σας μυρίζει το άτομο; Τι γίνεται με την αίσθηση της αφής όταν δίνετε τα χέρια ή ακόμα και φιλάτε; Τι γίνεται με τη γεύση;\nΕάν ένα άτομο έχει γεύση ή μυρωδιά καπνού, είναι αυτό που αλλάζει το παιχνίδι για εσάς; Κάποια πράγματα δεν θα αλλάξουν ποτέ. Κάποια πράγματα θα αλλάξουν ή μπορούν να αλλάξουν με την πάροδο του χρόνου, αλλά αυτή τη στιγμή βρίσκεστε στο στάδιο των πρώτων εντυπώσεων μέσω των πέντε αισθήσεων.\nΥπάρχει επίσης η συναισθηματική και πνευματική σύνδεση που αποτελεί μέρος της πρώιμης ανακάλυψης της χημείας. Πώς είναι η συζήτηση; Τι σε νοιάζει; Μοιράζεστε παρόμοια ενδιαφέροντα και απόψεις για τη ζωή;\nΤο δεύτερο στάδιο είναι ο μήνας του μέλιτος\nΟ μήνας του μέλιτος είναι ξεχωριστός. Είναι κάτι που πολλά ζευγάρια προσπαθούν να κρατήσουν πτυχές αργότερα στις σχέσεις τους.\nΒλέπετε ο ένας τον άλλον συχνά. Έχετε πολλή διασκέδαση και ενθουσιασμό μαζί καθώς γνωρίζετε πραγματικά ο ένας τον άλλον.\nΟ μήνας του μέλιτος μπορεί να διαρκέσει μερικούς μήνες, ή έως και ένα χρόνο. Τελειώνει καθώς αναγνωρίζετε την ανθρωπιά του συντρόφου σας. Ο σύντροφός σας έχει ελαττώματα και αρχίζετε να τα βλέπετε. Και είναι δικά σου.\nΓια κάποιους, ο μήνας του μέλιτος είναι το μόνο που θέλουν. Έχουν ένα είδος εθισμού στη συγκίνηση του μήνα του μέλιτος.\nΧωρίζουν και προχωρούν καθώς η φάση του μήνα του μέλιτος ωριμάζει προς το τέλος της. Αποκαλώ αυτούς τους ανθρώπους 90-Day Wonders.\nΕίναι υπέροχα για μήνα του μέλιτος, αλλά δεν έχουν τη συναισθηματική σταθερότητα και την ωριμότητα για να επιδιώξουν μια μακροχρόνια σχέση.\nΗ Δέσμευση Σχέσεων είναι το Τρίτο Στάδιο\nΜόλις τελειώσει ο μήνας του μέλιτος με τα ροζ γυαλιά και δείτε ο ένας την έλλειψη τελειότητας του άλλου, μπορείτε να προσπαθήσετε να αλλάξετε ο ένας τον άλλον.\nΜπορεί να παλεύετε για το ποιος έχει και ποιος άδικο σε καταστάσεις, πεποιθήσεις και συμπεριφορές. Αυτό μπορεί να γίνει αγώνας εξουσίας.\nΕάν καταφέρετε να φτάσετε στο σημείο να αποδεχτείτε ο ένας τον άλλον όπως είστε, αντί να προσπαθήσετε να αλλάξετε τις αντιληπτές ατέλειες, πολλές σχέσεις γίνονται πιο δυνατές και αντέχουν.\nΑν όχι, μπορεί να συμβεί χωρισμός ή, συχνά χειρότερα, να μείνουμε μαζί και να είμαστε μιζέρια.\nΕάν η απόφαση είναι να αποδεχτείτε τον σύντροφό σας και το αντίστροφο, η σχέση μπορεί να συνεχιστεί και να αναπτυχθεί με υγιή τρόπο. Δώσατε ο ένας στον άλλον την ευκαιρία να βρείτε αγάπη.\nΣημασία των Υπηρεσιών Βελτιστοποίησης Μηχανών Αναζήτησης


Αποκαλυπτήρια με ήττα για Ολυμπιακό κόντρα στον Ερυθρό Αστέρα - Sputnik Ελλάδα\n01:07 21.09.2019 (ΕΝΗΜΕΡΩΘΗΚΕ 01:14 21.09.2019) Λήψη σύντομου url\nΟ Ολυμπιακός δεν κατάφερε να πάρει τη νίκη στον πρώτο αγώνα μπροστά στο κοινό του στο ΣΕΦ, με αντίπαλο τον Ερυθρό Αστέρα.\nΟι «ερυθρόλευκοι» ηττήθηκαν 71-73 από τον Ερυθρό Αστέρα του Μίλαν Τόμιτς στο ΣΕΦ.\nΣύμφωνα με το ΑΜΠΕ, την αναμέτρηση έκρινε με καλάθι του ο Τζέιμς Γκιστ, ο οποίος στην επιστροφή του στο ΣΕΦ ως αντίπαλος του Ολυμπιακού, έγραψε το τελικό 71-73, ενώ απέμεναν μόλις 12.7'' για τη λήξη του αγώνα.\nΣτην συνέχεια, ο Ολυμπιακός δεν κατάφερε να αντιδράσει, με τους Σπανούλη και Πάντερ να αστοχούν στα τελευταία δευτερόλεπτα σε προσπάθειες για σουτ τριών πόντων.\nΑναλυτικά τα δεκάλεπτα του αγώνα: 19-20, 35-30, 55-45, 71-73\nΝτέιβιντ Μπλατ, Παναγιώτης Αγγελόπουλος, Γιώργος Αγγελόπουλος, μπάσκετ, ΣΕΦ, Ερυθρός Αστέρας, Ολυμπιακός


The Elie Wiesel Memorial House - The Museum of the Jewish Culture in Maramures (Sighetu Marmatiei, Ρουμανία) - Κριτικές\nThe Elie Wiesel Memorial House - The Museum of the Jewish Culture in Maramures: Εστιατόρια στην περιοχή\nΔραστηριότητες κοντά σε: The Elie Wiesel Memorial House - The Museum of the Jewish Culture in Maramures\nThe Elie Wiesel Memorial House - The Museum of the Jewish Culture in Maramures, Sighetu Marmatiei - Κριτικές\nSighetu Marmatiei Αξιοθέατα\nΝο 3 από 8 δραστηριότητες - Sighetu Marmatiei\nStr. Tudor Vladimirescu Nr. 1, Sighetu Marmatiei 435500, Ρουμανία\nΗ Eli Wiesel house είναι τέτοιας σημασίας - - - Maramures είχε σημαντικές εβραϊκό πληθυσμό πριν από τον Β΄ Παγκόσμιο Πόλεμο, αλλά δυστυχώς δεν είναι πλέον. Το μουσείο παρέχει σημαντική ιστορία Εβραϊκής ζωή πριν από τον πόλεμο και πληροφορία σχετικά με το πώς το εβραϊκό...πληθυσμό ήταν στοχοθετημένες και εξορίστηκαν· αυτά είναι τα διδάγματα που δεν πρέπει ποτέ να λησμονούμε. Το μουσείο είναι αρκετά μικρό, και μια επίσκεψη δεν θα διαρκέσει περισσότερο από μία ώρα, αλλά το σώμα πακέτα μεγάλο punch όσον αφορά το μήνυμα. Τα περισσότερα από τα σήματα βρίσκονται στα αγγλικά και τα ρουμανικά, αλλά όχι όλα. Συνιστώ ανεπιφύλακτα αυτό το μουσείο αν είστε σε Maramures - - - σίγουρα θα σας αφήσουν να σκεφτόμαστε και θα αναρωτιέστε πώς να κάνουν αυτόν τον κόσμο σε ένα καλύτερο μέρος.Περισσότερα\nΟυάου, δεν μπορούσα να πιστέψω ότι ήμασταν εδώ\nΤον Elie Wiesel πέθανε λίγες εβδομάδες πριν είχαμε την ευκαιρία να επισκεφθείτε το σπίτι του. Νιώθαμε σαν να πρόκειται για μια τιμή για τα πόδια μεταξύ αυτών στους τοίχους.\nΜικρό αναμνηστικό στο Ολοκαύτωμα & Elie Ελί Βίζελ\nΕπισκεφθήκαμε εδώ με 3 παιδιά και ότι δεν ενδιαφέρονταν στο σώμα που επιζητούσαν. Τον 11χρονο είναι εντυπωσιασμένος από το Ολοκαύτωμα, αλλά δεν είχε συνεργαστεί με τα εκθέματα και έχουμε να Ann Φρανκ, Mauthausen και άλλα αξιοθέατα rememberance. Έχω διαβάσει το βράδυ, πράγμα που κατέστησε πιο...ενδιαφέρον να επισκεφθείτε, αλλά απογοητεύτηκα από το πολύ μικρό ιστορικό εγγραφή για τους Εβραίους της Sighet και απέλαση τους. Πιστεύω ότι θα είχαμε μια πολύ περισσότερες πληροφορίες σχετικά με την οικογένεια Wiesel και ίσως αντικείμενα συλλέγονται από τη χρονική περίοδο για την αφήγηση μιας ιστορίας της οικογένειας που αλιεύονται σε ένα τρομακτικό φορά στην ιστορία. Μου άρεσε να περπατήσετε μέσα στο σώμα και μπείτε στο κελάρι, το οποίο είχε φωτογραφίες πραγματικών πόλης άτομα στα στρατόπεδα συγκέντρωσης και μετά την απελευθέρωση. Θα ήταν εκπληκτικό αν ορισμένους ντόπιους οι οποίοι ζούσαν κατά τη διάρκεια του χρόνου θα μπορούσε docent εκεί. Είμαι υπερήφανος για το γεγονός ότι βρήκε Sighet είναι αρκετά σημαντικό για να διατηρήσει το Κοινοβούλιο και ελπίζω ότι οι υπόλοιποι θα στηρίξει τη συνέχισή της, ακόμη και μετά το θάνατο 3 εβδομάδες πριν από τον κύριο Wiesel. Μην παραλείψετε να επισκεφθείτε το εστιατόριο που συνδέεται με την πίσω αυλή.Περισσότερα\nΈνα μέρος για να θυμάστε το μεγάλο εβραϊκό πληθυσμό Μαραμούρες\nΈνα μικρό μουσείο στο σπίτι ήταν Ely Wiesel που έλαβε η τιμή για το Νόμπελ ειρήνης μεγάλωσε. Είναι αφοσιωμένη τόσο για τον ίδιο και τους μεγάλους εβραϊκές κοινότητες που ζούσαν σε Sighet και όλα Μαραμούρες πριν το Ολοκαύτωμα. Ένα μέρος για να θυμάστε τα πράγματα...δεν πρέπει ποτέ να ξεχνάμε.Περισσότερα\nΑγγίζοντας παιδικών χρόνων του Elie Wiesel\nΕίμαι πολύ χαρούμενος που έχω διαβάσει τη νύχτα για το οποίο κέρδισε το βραβείο Νόμπελ καθώς αυτό είναι το Σώμα που περιγράφεται στο βιβλίο του με την οποία έπρεπε να εγκαταλείψουν την οικογένεια κατά τη διάρκεια του Δευτέρου Παγκοσμίου Πολέμου. Έχουμε ήδη πολλά Ολοκαύτωμα μουσεία...σε όλον τον κόσμο, αλλά όχι σε τόσο μικρό και προσωπική ματιά όπως αυτό. Σίγουρα αξίζει τον κόπο να την είσοδο για να μάθετε περισσότερα σχετικά με αυτή την εμπνευσμένη άνθρωπος.Περισσότερα\nΑπλό αλλά συναρπαστικό\nΤο μουσείο ερμηνεύεται στα αγγλικά και προσφέρει μια υπέροχη εικόνα της ζωής και της εργασίας του ηρωικού άνδρα.\nΕίχαμε ήδη διανύσει στην Πολωνία και είδα ορισμένους αποκαλυπτικούς και μερικές φορές συντριπτική εβραϊκή τοποθεσίες τιμούν το Ολοκαύτωμα. Ωστόσο, αυτό το υπέροχο μικρό μουσείο όπου έζησε κάποτε Elie Wiesel είναι ένα κόσμημα και το αποκορύφωμα ήταν τα λόγια που μίλησε κατά την αποδοχή του βραβείου...Νόμπελ Ειρήνης. Έτσι η διαχρονική ... όπως ένας σοφός άνθρωπος. Είχα't είναι γνωστό ότι στην πραγματικότητα ήταν ο πρώτος που χρησιμοποιεί τον όρο "Ολοκαύτωμα."Περισσότερα\nΦόρο τιμής σε μια εποχή\nΤο μικρό μουσείο είναι ένα φόρο τιμής σε μια εποχή καταστράφηκε από την απέλαση του εβραϊκού λαού. Έγγραφα τοπική εβραϊκή Ιστορία και την απέλαση.\nElie Wiesel κέρδισε το βραβείο Νόμπελ ειρήνης για το βιβλίο το βράδυ. Ο ίδιος ζει σήμερα στις Ηνωμένες Πολιτείες. Το μουσείο είναι μια ιστορία των Εβραίων κατά τη διάρκεια του πολέμου.\nΑυτή δεν είναι μια περιοχή περίπου Eli Wiesel\nEli Wiesel την οικογένειά της, κατοικούσαν σε αυτό το Σώμα και έχει καταστεί ένα μουσείο για τους Εβραίους της περιοχής. Ήταν μικρά και όμορφα. Αν βρίσκεστε στην πόλη, φυσικά θα πάω, αλλά ήταν απλώς εντάξει.\nΔείτε και τα 4 κοντινά ξενοδοχείαΔείτε και τα 21 κοντινά εστιατόριαΔείτε και τα 8 κοντινά αξιοθέατα\nΛάβετε γρήγορα απαντήσεις από το προσωπικό του The Elie Wiesel Memorial House - The Museum of the Jewish Culture in Maramures και από προηγούμενους επισκέπτες.


O ΠΑΟΚ δεν… γιορτάζει, αλλά προσφέρει – G-Point\nΜε κεντρικό σύνθημα «ο ΠΑΟΚ δεν γιορτάζει και προσφέρει» ο ΑΣ ΠΑΟΚ έχει ξεκινήσει την διαδικασία συγκέντρωσης τροφίμων στην Τούμπα, που θα κορυφωθεί την Κυριακή (7/4), πριν τον αγώνα της ποδοσφαιρικής ομάδας με τη Λαμία, στα πλαίσια του εορτασμού για τη συμπλήρωση 93 χρόνων ζωής του συλλόγου.\nΤα τρόφιμα που θα συγκεντρωθούν, θα δοθούν για την ενίσχυση των συσσιτίων των πέντε ιερών Μητροπόλεων του ευρύτερου πολεοδομικού συγκροτήματος της Θεσσαλονίκης.\nΣτη συγκεκριμένη προσπάθεια αναφέρθηκε μιλώντας στον «ARENA FM 89.4» ο Άλκης Ησαϊάδης, ο οποίος είναι μέλος του Δ.Σ του ΑΣ ΠΑΟΚ.\nΓια τη διαδικασία συγκέντρωσης τροφίμων τόνισε: «Έχουμε ξεκινήσει εδώ και 40 μέρες, περίπου. Τώρα έχει κορυφωθεί η προσπάθεια μας. Δεν σταματούν τα τηλέφωνα από ανθρώπους που θέλουν να προσφέρουν».\nΓια τη συμμετοχή του κόσμου: «Αυτή είναι η όγδοη χρονιά που κάνουμε αυτή τη προσπάθεια. Με βάση την ημερομηνία του καταστατικού ίδρυσης της ομάδας, που είναι η 12η Απριλίου, κοιτάμε πάνω κάτω, ή το προηγούμενο ή το επόμενο παιχνίδι, προκειμένου να μαζέψουμε εκείνη τη μέρα τρόφιμα. Να φέρει ο καθένας ότι μπορεί. Από το πρωί ως και την ώρα έναρξης του αγώνα. Φανταστείτε ότι από την Δευτέρα, τυριά και κρέατα που χρειάζονται ψυγείο, βρίσκονται ήδη στα ψυγεία των Ιερών Μητροπόλεων. Τώρα επικεντρωνόμαστε σε ξηρή τροφή».\nΓια το ιδιαίτερο κλίμα για τους φίλους του ΠΑΟΚ: «Πέρσι είχαμε πάρει το πρωτάθλημα, όπως ήμασταν πρωταθλητές και στον κοινωνικό τομέα. Φέτος φιλοδοξούμε να γίνουμε νταμπλούχοι σε όλους τους τομείς».\nΓια το που μπορούν να επικοινωνήσουν όσοι έχουν επιχειρήσεις και θέλουν να προσφέρουν: «Στο 2310.988000, είναι το τηλέφωνο του Ερασιτέχνη ΠΑΟΚ. Εκεί θα τους δώσουν οδηγίες για το που μπορούν να πάνε τις προμήθειες, σε πιο σημείο τους βολεύει».\nΓια τι τρόφιμα μπορεί να φέρνει ο κόσμος: «Περιμένουμε ξηρά τροφή και κάποια απολυμαντικά κουζίνας. Η ξηρά τροφή δεν έχει πρόβλημα να διατηρηθεί. Μας βοηθάει πολύ το ότι λειτουργεί η λαχαναγορά το πρωί της Κυριακής και με πρωτοβουλία του Club ΠΑΟΚ Λαχαναγοράς , έρχονται τόνοι φρούτων και γίνεται διανομή στο πάρκινγκ στη θύρα 1 στην Τούμπα»\nΓια το αν έχουν αυξηθεί οι ανάγκες: «Ναι έχουν αυξηθεί. Τα πρώτα δυο χρόνια είχαμε κάνει την πρωτοβουλία μόνο για τις Μητροπόλεις Θεσσαλονίκης και Νεαπόλεως. Στη συνέχεια ο Πατριάρχης Βαρθολομαίος έμαθε τη κίνηση μας και μας ζήτησε να το διευρύνουμε και αυτό κάναμε τα τελευταία έξι χρόνια. Η εκκλησία είναι πιο οργανωμένη στο να βοηθάει σε τέτοιες καταστάσεις».\nΓια το αν είχαν ξεπεράσει τους 100 τόνους τροφίμων τα τελευταία χρόνια: «Εκεί πάει και φέτος. Κάθε χρόνο η συμμετοχή αυξάνεται».\nG-Point.grHOT ATHLETIC NEWSημερα ΠΑΟΚΠΑΟΚ\nΘέση για την έδρα διεξαγωγής του τελικού Κυπέλλου Ελλάδος, πήρε ο Γιώργος Σαββίδης


Η παγκόσμια έλλειψη μικροτσίπ χτυπά (και) τα smartphone - Radar.gr\nΠοιος κερδίζει από την έλλειψη; Μα η Κίνα Φυσικά\nΓια την τρομαχτική έλλειψη ημιαγωγών (μικροτσίπ) που πλήττει την παγκόσμια αγορά, από αυτοκινητοβιομηχανίες (βλέπε ηλεκτροκίνητα) μέχρι υπολογιστές, αλλά και το ποιος ωφελεί, έχουμε μιλήσει καιρό τώρα στο άρθρο “Τσιπάκια όπως λέμε… χαρτί τουαλέτας“.\nΤώρα, και παρόλο που υπάρχει σημαντικό ενδεχόμενο η τροφοδοσία της αυτοκινητοβιομηχανίας με ολοκληρωμένα κυκλώματα να αποκατασταθεί τις επόμενες εβδομάδες, οι ελλείψεις σε ημιαγωγούς ενδέχεται να επεκταθούν σύντομα και σε καταναλωτικές συσκευές όπως τα κινητά τηλέφωνα, προειδοποιούν παράγοντες της αγοράς ημιαγωγών, σύμφωνα με ανάλυση του Reuters.\nΗ Ταϊβάν καλύπτει μέχρι σήμερα μεγάλο μέρος της παγκόσμιας ζήτησης, όμως τα περιοριστικά μέτρα λόγω Covid-19 επηρέασαν τα εργοστάσια και τη λειτουργία των λιμένων στο ασιατικό νησιωτικό κράτος, δήλωσε στο Reuters η Julie Andrews, επικεφαλής οικονομολόγος της ING Greater China. Το θετικό είναι ότι οι ταϊβανέζικες εταιρείες ημιαγωγών μεταφέρουν μέρος της παραγωγής σε νέα εργοστάσια που κατασκεύασαν στην Κίνα.\n«Η Κίνα κέρδισε 5% στο ΑΕΠ της λόγω της έλλειψης ημιαγωγών» είπε η Andrews. «Οι ταϊβανέζικες εταιρείες ημιαγωγών στρέφονται στην παραγωγή chip για αυτοκίνητα, οπότε η έλλειψη ίσως αντιμετωπιστεί στις αυτοκινητοβιομηχανίες τις επόμενες εβδομάδες, όμως η έλλειψη θα συνεχιστεί όσον αφορά άλλες ηλεκτρονικές συσκευές» ανέφερε, και προέβλεψε ότι οι παραδόσεις ορισμένων νέων μοντέλων κινητών μπορεί να καθυστερήσουν.\nΟι μεγαλύτερες εταιρείες του κλάδου, όπως η TSMC, η ASML και η Intel πασχίζουν τώρα να αυξήσουν την παραγωγή. Οι ελλείψεις θα διαρκέσουν τουλάχιστον μέχρι το δεύτερο τρίμηνο του 2020, εκτίμησε ο Marcus Bergh, στέλεχος της AKHAN Semiconductor, αν και προειδοποίησε ότι η εκτίμηση αυτή θα μπορούσε να αποδειχθεί υπεραισιόδοξη.\nΗ πανδημία κιρύφωσε τη ζήτηση για ημιαγωγούς καθώς ο κόσμος έσπευσε να προμηθευτεί υπολογιστές και άλλες συσκευές λόγω της τηλεργασίας και του εγκλεισμού στο σπίτι. Και αυτό αναμένεται να οδηγήσει σε νέες επενδύσεις και ανάπτυξη του κλάδου. Σύμφωνα την VLSI Research, η αγορά ημιαγωγών θα μπορούσε να αυξηθεί κατά 21% με 25% το 2021.\nΜπάφετ: Η πανδημία ευνόησε τους ισχυρούς… και δεν έχει τελείωσει καν


Αλβέρτης: «Έχουμε σχέση ζωής» | Onsports.gr\nhome ΜπάσκετΑ1 ΑνδρώνΑλβέρτης: «Έχουμε σχέση ζωής» Κοινοποιήστε\nΑλβέρτης: «Έχουμε σχέση ζωής»\tΣυντάκτης: Αλεξάνδρα Λούτση\nΔημοσίευση: Σάββατο, 03 Σεπτεμβρίου 2011 10.06\nΤα πράγματα στη θέση τους έβαλε ο Φραγκίσκος Αλβέρτης, καθώς εξήγησε πως ουδέποτε τέθηκε θέμα αποχώρησής του από τον Παναθηναϊκό.\tΕξάλλου, όπως παραδέχθηκε μιλώντας στην εφημερίδα «Πράσινη», δεν θα μπορούσε ποτέ να διαφωνήσει με τους διοικούντες τους πρωταθλητές Ευρώπης για οικονομικό ζήτημα, όπως γράφτηκε από μερίδα του Τύπου. Αναλυτικά τα όσα είπε… Για τα όσα ακούστηκαν περί διαφωνίας του με τους διοικούντες την ΚΑΕ αναφορικά με τους οικονομικούς όρους της συνεργασίας τους: «Ποτέ δεν θα μπορούσα να διαφωνήσω με τον Παναθηναϊκό για οικονομικό ζήτημα. Οι σχέσεις μου με τον Παναθηναϊκό είναι κάτι το διαφορετικό. Είναι μια σχέση ζωής. Είμαστε μια οικογένεια. Συνεχίζουμε μαζί και προχωράμε όπως πάντα για έναν κοινό σκοπό. Δεν χρειάζεται να πούμε περισσότερα λόγια».\nΓια τη νέα τάξη πραγμάτων στον Παναθηναϊκό: «Όλοι καταλαβαίνουμε και αντιλαμβανόμαστε τι γίνεται και τι συμβαίνει γύρω μας. Πατάμε στη γη και μπορούμε να δούμε την πραγματικότητα. Μην τρελαθούμε. Τα πράγματα έχουν αλλάξει».\tΚατηγορία: Μπάσκετ Α1 Ανδρών


Στέλιος Ροΐδης, Η σταγόνα | staxtes.com\n← Αχιλλέας Σωτηρέλλος, Κεντρικός σταθμός (Φυγόκεντρες τάσεις)\nΚωνσταντίνα Σώζου-Κύρκου, Χαλασμένη →\n01/03/2017 · 07:52\nΥπάρχει μια ιστορία πολύ παλιά που ακόμα σηκώνει πολλή συζήτηση. Κάποτε υπήρχε μονάχα μια σταγόνα για να ξεπλυθούν όλα τα χέρια του κόσμου. Ο κάτοχος της σταγόνας αυτής γνώριζε ότι δεν αρκούσε για να ξεπλύνει ούτε τα δικά του χέρια ακόμη. Και έτσι την πρόσφερε στον κόσμο όλο για να ξεπλυθεί από αυτήν. Η κίνησή του έγινε, όχι δίνοντας αλλά δείχνοντας που βρίσκεται η σταγόνα αυτή. Ήταν μια και μοναδική, και ίσως η τελευταία. Μόλις μαθεύτηκε η είδηση για την ύπαρξη της σταγόνας όλοι οι άνθρωποι ξεκινήσανε για τον τόπο που ο κάτοχος της τους έδειξε ότι υπήρχε. Ακολουθήθηκαν διάφορα μονοπάτια, από διάφορες διευθύνσεις, και στην διαδρομή πολλοί χαθήκανε. Υπήρχαν και κάποιοι ελάχιστοι που δεν κινήσανε μαζί τους, και ήταν όλοι αυτοί που πίστευαν απλά ότι μια σταγόνα δεν αρκεί. Όσο ταξίδευαν διψούσαν για αυτήν όλο και πιο πολύ. Στις ερήμους του κόσμου διάσπαρτα πτώματα βρισκόντουσαν παντού. Κανείς δεν έδινε όμως σημασία και όλοι συνεχίζανε τον δρόμο τους μπροστά. Υπήρχε μια εμμονή που ένωνε τώρα όλο τον κόσμο, και αυτήν, μόνο η δροσιά αυτής της μίας σταγόνας μπορούσε να την σβήσει. Οι μέρες στον δρόμο ήταν πολύβουες και κουραστικές, αλλά οι νύχτες ήταν γλυκές γεμάτες την γλύκα που έδινε το κάλεσμά της στο στόμα. Εν καιρώ, και αρκετά γρήγορα μάλλον, η σταγόνα αυτή, και το σημείο που βρισκόταν είχε περικυκλωθεί. Ετερόκλητος κόσμος που δεν είχαν ξαναβρεθεί μεταξύ τους από κάθε μεριά του ορίζοντα ήταν εκεί. Η ατμόσφαιρα που επικρατούσε ήταν σχεδόν εορταστική. Ο κόσμος έπρεπε να ξεπλύνει τα χέρια του και από την βρώμα που είχαν όταν έμαθαν για την είδηση αυτή, όσο και από την βρώμα που απέκτησαν μετά από όλο αυτό το ταξίδι. Όσο για τον κάτοχο της σταγόνας, που είχε μείνει πίσω δεν γνώριζε τίποτα για τις εξελίξεις, και έκανε όπως πάντα τις καθημερινές του δουλειές. Στο μεταξύ γύρω από την σταγόνα ο κόσμος είχε στριμωχτεί, γιατί τώρα έπρεπε να βρούνε τρόπο να την μοιραστούνε προτού η σταγόνα, ανά τους αιώνες, εξατμιστεί. Προσπάθησαν λοιπόν να την μοιραστούνε- και έτσι διαμοιράσανε μεταξύ τους διάφορα βασικά και ουσιώδη καθήκοντα γύρω από αυτήν. Στην αρχή οι περισσότεροι ήταν απλοί φύλακες ενώ οι υπόλοιποι τους επιθεωρούσαν, αλλά σύντομα επειδή υπήρχαν βάσιμες υποψίες, φτιάξανε και οργανώσανε στρατό για να την προσέχει, και ακολουθούσαν το πρόγραμμα του με αναντίρρητη πειθαρχία. Ελάχιστα τους απασχολούσαν πλέον τα βρώμικα τους χέρια, αφενός γιατί η σταγόνα τώρα που την είχαν δει από κοντά δεν αρκούσε για όλη αυτή την βρωμιά, και αφετέρου γιατί είχαν συμφωνήσει και παραδεχθεί ότι θα τα ξεπλύνουν κάποτε μια και καλή. Η καθημερινότητα γύρω από την σταγόνα είχε πια ρυθμιστεί. Κάποιοι μάλιστα δεν της έδιναν πια καν σημασία. Κάποιοι άλλοι κάθε μέρα ήταν από πάνω της και σχεδόν την χαϊδεύανε. Άλλοι κάνανε αστεία εις βάρος της και άλλοι την χρησιμοποιούσαν για να κοροϊδέψουνε τους πιο αθώους. Στην πραγματικότητα όμως όλοι είχαν από καιρό συντονιστεί. Μπορεί τα χέρια τους να μην τα ξεπλένανε ποτέ αλλά τώρα είχανε λόγο. Πώς μπορείς να ξεπλύνεις άλλωστε τα χέρια όλου του κόσμου με μια σταγόνα; Καταντά αστείο. Και η ζωή έτσι απλά συνεχιζότανε. Στο μεταξύ πίσω ο κάτοχος της σταγόνας αυτής είχε τελειώσει με όλες τις δουλειές του και τώρα πήγαινε σπίτι. Στον δρόμο του που τραβούσε, βρήκε μια σταγόνα. Βλέποντας τότε, ότι από όσους είχαν φύγει δεν είχε επιστρέψει κανείς, την πήρε στα χέρια του προσεκτικά και την άφησε στην θάλασσα.


Τα ελλείμματα μιας προγραμματικής συμφωνίας - Γιώργος Πανταγιάς\nΤα ελλείμματα μιας προγραμματικής συμφωνίας\nΗ νέα προγραμματική συμφωνία ΝΔ-ΠΑΣΟΚ αναμφίβολα συνιστά ένα μίνιμουμ πλαίσιο συνύπαρξης και συμπόρευσης των δύο εταίρων. Δεν έχει σχέση με το προηγούμενο διακηρυχτικό και γενικόλογο κείμενο της τρικομματικής κυβέρνησης και θα μπορούσε να αποτελέσει τη βάση για κοινές προσεγγίσεις σε θέματα, τα οποία μέχρι σήμερα απέφευγαν εσκεμμένα να θίξουν.\nΩστόσο, δεν μπορεί να θεωρηθεί επαρκές και ολοκληρωμένο κυβερνητικό πρόγραμμα. Αποκρυπτογραφώντας το περιεχόμενό του, γίνεται εμφανές ότι οι ηγεσίες των δυο κομμάτων προέκριναν τα ζητήματα, όπου μπορεί να επιτευχθεί συμπόρευση και συμπαράταξη, ενώ απέφυγαν εκείνα στα οποία εμφανίζουν αποκλίνουσες θέσεις.\nΤο βασικό χαρακτηριστικό της νέας «κυβερνητικής διακήρυξης» -όπως αποκαλείται- είναι ότι προσπαθεί να βρίσκεται σε αρμονία με τις μνημονιακές υποχρεώσεις και δεσμεύσεις που έχει αναλάβει η χώρα. Οι δυο εταίροι κινούνται πάνω σ’ αυτές, αποφεύγοντας να διατυπώσουν με σαφήνεια και καθαρότητα θέσεις για τις διαρθρωτικές αλλαγές, τις μεταρρυθμίσεις, τις αποκρατικοποιήσεις, την αξιοποίηση της δημόσιας περιουσίας. Οι αναφορές τους είναι γενικόλογες και αόριστες.\nΩς κατεξοχήν πελατειακά κόμματα, η ΝΔ και το ΠΑΣΟΚ λειαίνουν τις αιχμές τους στα συγκεκριμένα ζητήματα, γιατί δεν θέλουν να διαρρήξουν εντελώς τις σχέσεις τους με τις δυνάμεις που αντιστρατεύονται τις αλλαγές στη διοίκηση, στο κράτος, στην οικονομία. Αν και γνωρίζουν ότι οι πολιτικές που πρέπει να ακολουθηθούν, στην πραγματικότητα προϋποθέτουν και τη δική τους υπέρβαση, συμβιβάζονται, προσπαθώντας να εξισορροπήσουν διαφορετικές θέσεις. Ωστόσο, προτάσσοντας τον συγκερασμό, αποφεύγουν να μπουν στον πυρήνα των προβλημάτων και να δώσουν απαντήσεις σε θέματα στρατηγικού χαρακτήρα.\nΗ νέα προγραμματική συμφωνία περισσότερο έρχεται να καλύψει τρέχουσες πολιτικές ανάγκες και των δύο εταίρων, παρά να δώσει ώθηση και δυναμική στο κυβερνητικό έργο. Άλλωστε, το κεντρικό της μήνυμα είναι η εναντίωση στη λήψη νέων μέτρων, καθώς και η αποφυγή νέων μνημονίων. Με τις θέσεις αυτές επιχειρείται να διαμορφωθεί ένα κοινό μέτωπο στις αμφιβολίες, στις ενστάσεις, ακόμη και στις αμφισβητήσεις των ευρωπαίων εταίρων και των δανειστών.\nΣτην πραγματικότητα, οι κυβερνητικοί εταίροι καταφεύγουν σε κινήσεις τακτικισμού, για να αποφύγουν την περαιτέρω αποξένωσή τους από την πλειονότητα των πολιτών. Πάντως το βέβαιο είναι ότι με την πρωτοβουλία τους δεν δημιουργούν τις προϋποθέσεις για μια ουσιαστική και στιβαρή συνεργασία που θα υπερβαίνει τις μνημονιακές υποχρεώσεις της χώρας και την εκάστοτε συγκυρία. Η αναγκαιότητα της δημοσιονομικής εξυγίανσης είναι δεδομένη. Ωστόσο, η επίτευξή της δεν συνιστά μια νέα παραγωγική και αναπτυξιακή στρατηγική, η απουσία της οποίας είναι εμφανής στο υλοποιούμενο κυβερνητικό πρόγραμμα.\nΤα δύο πρώην μεγάλα κόμματα, αντιγράφοντας τον παλιό κακό εαυτό τους, συγχέουν τις εθνικές προτεραιότητες με τις κομματικές, αποφεύγοντας τη διατύπωση καθαρών προτάσεων και θέσεων και ετεροχρονίζοντας τις αναγκαίες αποφάσεις. Ηθελημένα ξεχνούν ότι οι πολιτικές σκοπιμότητες ήταν αυτές που οδήγησαν στην οικονομική, κοινωνική και διοικητική υστέρηση της χώρας.\nΗ Ελλάδα μπήκε στον αστερισμό των κυβερνητικών συνεργασιών, παρά τις αντίθετες επιθυμίες των πολιτικών της ελίτ. Η προηγούμενη εμπειρία της τρικομματικής και εν συνεχεία της δικομματικής συμπαράταξης αποδεικνύει ότι οι ηγεσίες συνεχίζουν να παραμένουν ευάλωτες στις παλιές λογικές του στενού κομματικού συμφέροντος.\nΗ κοινή γνώμη όμως, όπως δείχνουν όλες σχεδόν οι δημοσκοπήσεις, αντιλαμβάνεται ότι οι μονοκομματικές κυβερνήσεις που δρουν υπό τον φόβο του πολιτικού κόστους δεν μπορούν να αντιμετωπίσουν τα μεγάλα οικονομικά και κοινωνικά προβλήματα. Γι’ αυτό προκρίνει τις πολιτικές συνεργασίες που στηρίζονται στις συναινέσεις και τις κοινές προσεγγίσεις.\nΩστόσο, η νέα επικαιροποιημένη προγραμματική συμφωνία υπολείπεται των πραγματικών αναγκών της οικονομίας και της χώρας. Κι αυτό γιατί είναι συγκυριακή και δεν χαρακτηρίζεται από την καθαρότητα θέσεων και στόχων, καθώς και από την ένταση και την αποφασιστικότητα των πολιτικών επιλογών. Οι κυβερνητικοί εταίροι, μη μπορώντας να απεγκλωβιστούν από τις μονομέρειες και τις αυταρέσκειες των μονοκομματικών κυβερνήσεων και αδυνατώντας να δουν τις ανάγκες σε μάκρο επίπεδο, αυτοπεριορίζονται για άλλη μια φορά σε μια τρέχουσα διαχείριση, απομειώνοντας την εμβέλεια και τη σημασία της συνεργασίας τους.


Forgotten Fairytales: Οκτωβρίου 2010\nΌταν το τριαντάφυλλο αποφάσισε να απλώσει τα αγκάθια του...\nΜια φορά και έναν καιρό, πολλά και πολλά χρόνια πριν, ένα κατακόκκινο, μυρωδάτο τριαντάφυλλο άνθιζε στην κορυφή του πιο ψηλού βουνού της χώρας.\nΉταν ένα μοναδικό τριαντάφυλλο, που ο κάθε ένας κάτοικος της Γης ολόκληρης το ποθούσε. Ήταν το τριαντάφυλλο του οποίου τα πέταλα πρόσφεραν την αθανασία.\nΌμως, δεν γινόταν να το αποκτήσουν. Τα αγκάθια του τριαντάφυλλου, κατάμαυρα, δηλητηριώδη και κοφτερά, είχαν τυλίξει όλο το βουνό.\nΚανένας δε μπορούσε να σκαρφαλώσει και να κόψει το πολυπόθυτο φυτό. Όσοι είχαν προσπαθήσει, πέθαναν.\nΚαι το τριαντάφυλλο έμεινε μόνο του εκεί, να μαραίνεται και να μη χαρίζει σε κανέναν τα τόσο πολύτιμα πέταλά του.\nΚάπως έτσι δεν είναι και ο καθένας από εμάς; Ένα πολύτιμο, μικρό τριαντάφυλλο, το οποίο αρχικά φαίνεται ασήμαντο. Αν κοιτάξεις το ρόδο από κοντά, αν πλησιάσεις και το μυρίσεις, θα καταλάβεις πόσο ξεχωριστό και ιδιαίτερο είναι και δε θα θέλεις να το αποχωριστείς ποτέ.\nΤι γίνεται όμως αν υπάρχουν αγκάθια;\nΟι ανθρώπινες σχέσεις είναι πολύπλοκες. Οι περισσότεροι άνθρωποι διπρόσωποι και υποχθόνιοι. Κοιτάνε το συμφέρον τους. Είναι φιλικοί μαζί σου και μετά σε πληγώνουν. Σου ξεριζώνουν από μέσα σου όσα συναισθήματα μπορεί να είχες και όλη την καλή θέληση να αγαπήσεις και να νιώσεις.\nΈτσι, κάποιος που αγάπησες, που εμπιστεύτηκες, που εναπόθεσες πάνω του όλες σου τις ελπίδες και τα όνειρα σου. Τον θεώρησες φίλο σου, ιδιαίτερα αν σου έχει σταθεί σε κάποιο πρόβλημα. Και τελικά, τις περισσότερες φορές, σε απογοητεύει.\nΚαι έτσι, σαν ένα ντροπαλό και ευαίσθητο τριαντάφυλλο απλώνεις τα αγκάθια σου γύρω σου, φτιάχνεις ένα αγκάθινο κλουβί, μην αφήνοντας κανέναν να σε προσεγγίσει, έτσι ώστε να μην ξανανιώσεις αυτόν τον πόνο, αυτή την απογοήτευση, που τη μία στιγμή είσαι στα σύννεφα και την άλλη έχεις πέσει στη Γη και συνειδητοποιείς την πραγματικότητα.\nΠραγματικά όμως, αξίζει; Αξίζει μία τέτοια ζωή; Μία ζωή μόνος; Μια ζωή χωρίς φιλία, αγάπη και τη ζεστασιά που νιώθεις όταν ξέρεις πως κάποιος σε νοιάζεται. Αξίζει να τα χάσεις όλα αυτά για κάποιον που ήταν απλά χαζός που δε σε γνώρισε καλύτερα; Για κάποιον ο οποίος δε δίνει δεκάρα τσακιστή για τα συναισθήματά σου; Όπως είπα και στο προηγούμενο ποστ μου, η ζωή περνάει, φεύγει και, ίσως, όταν ανοίξεις ξανά τα μάτια να έχουν περάσει τόσες ευτυχισμένες και χαρούμενες στιγμές, που θα μπορούσαν να σε κάνουν να χάσεις την ανάσα σου από τα γέλια.\nΜην κλείνεσαι στον εαυτό σου. Θα είναι το μεγαλύτερό λάθος που θα κάνεις στη ζωή σου.\nΓιατί έτσι, θα καταλήξεις όπως το τριαντάφυλλο του μικρού παραμυθιού. Μόνος. Έρημος. Χωρίς να μπορείς να προσφέρεις σε κανέναν τον εαυτό σου, χωρίς να μπορείς να κάνεις κάποιον να χαμογελάσει και να πει μία κουβέντα ενδιαφέροντος. Και όχι μόνο αυτό. Αν ποτέ σου κάνεις το λάθος να κλειστείς μέσα σε ένα καβούκι, τότε μετά από χρόνια, εσύ, ο χαρακτήρας, η προσωπικότητά σου και τα συναισθήματά σου θα είναι ξερά και κούφια.\nΠιθανότατα όλα τα παραπάνω να είναι ένα απλό παραλήρημα μίας έφηβης που έχει πληγωθεί από τους φίλους της. Όπως και να έχει, δεν πειράζει.\nΕγώ προσπαθώ να μη γίνω το τριαντάφυλλο και να δω τη θετική πλευρά της ζωής, να δω το ποτήρι μισογεμάτο. Εσείς;\nΟνειρεύτηκε η Creepy Dreamer όταν οι δείχτες του ρολογιού έδειχναν 6:33 μ.μ.\nΕτικέτες Λύπη, Μοναξιά\nΌταν το τριαντάφυλλο αποφάσισε να απλώσει τα αγκάθ...


Γ1 ΕΣΚΑΗ: Δεύτερη νίκη ο Κρόνος – Αποτελέσματα 2ης αγωνιστικής - Ηλεία Οικονομία\nΓ1 ΕΣΚΑΗ: Δεύτερη νίκη ο Κρόνος – Αποτελέσματα 2ης αγωνιστικής\nΤο Σάββατο και την Κυριακή συνεχίστηκε το πρωτάθλημα μπάσκετ Γ1 Κατηγορίας Ανδρών με τους αγώνες της 2ης μέρας.\n– Δεύτερη νίκη για τον Κρόνο Στρεφίου που επικράτησε ως γηπεδούχος στο κλειστό Αρχ. Ολυμπίας επί του Αγίου Δημητρίου.\n* Δεύτερη ήττα, εκτός έδρας όμως κι αυτή όπως κι η πρώτη, για τον ΑΓΣ Στρουσίου στο δικό του δεύτερο φετινό ματς\nΤην προσεχή εβδομάδα αγωνίζονται μεταξύ τους (στο “Αέθλειον”).\nΑΕ Ροίτικων – Πετεινοί 65-67\nΕλπίδες – Στρούσι 58-45\nΚρόνος Στρεφίου – Αγ. Δημήτριος 50-36\nΑΕ Προαστείου – Σοπωτό 55-41\n21.00 Πετεινοί – Ελπίδες\n20.00 Στρούσι – Κρόνος Στρεφίου\n20.30 Σοπωτό – Ροίτικα\n19.30 Αγ. Δημήτριος – ΑΕ Προαστείου\n* * * Μετά την ολοκλήρωση της Α Φάσης του πρωταθλήματος οι ομάδες που κατέλαβαν την 1η & 2η & 3η θέση σε κάθε όμιλο (συνολικά 6 ομάδες ) αγωνίζονται μεταξύ τους σε διπλούς αγώνες – Β ΦΑΣΗ ΑΝΟΔΟΣ – και σύμφωνα με το πρόγραμμα που θα καταρτισθεί.\nΟι ομάδες που κατέλαβαν την 7η & 8η θέση σε κάθε όμιλο (συνολικά 4 ομάδες ) αγωνίζονται μεταξύ τους σε διπλούς αγώνες – Β ΦΑΣΗ ΥΠΟΒΙΒΑΣΜΟΣ – και σύμφωνα με το πρόγραμμα που θα καταρτισθεί.\nΑΝ ΔΕΝ ΥΠΟΒΙΒΑΣΤΕΙ ΚΑΜΙΑ ΟΜΑΔΑ ΑΠΟ ΤΗΝ Γ ΕΘΝΙΚΗ ΤΟΤΕ : Ανέρχονται στην Β κατηγορία οι τέσσερις (4) πρώτες ομάδες του βαθμολογικού πίνακα της Β ΦΑΣΗΣ ΑΝΟΔΟΣ . Υποβιβάζονται στην Γ2 κατηγορία οι δύο τελευταίες ομάδες (ο 4ος & 3ος ) του ομίλου της Β ΦΑΣΗΣ ΥΠΟΒΙΒΑΣΜΟΣ.\nΑΝ ΥΠΟΒΙΒΑΣΤΕΙ ΜΙΑ (1) ή ΔΥΟ (2) ή και ΤΡΕΙΣ (3) ΟΜΑΔΕΣ ΑΠΟ ΤΗΝ Γ ΕΘΝΙΚΗ ΚΑΤΗΓΟΡΙΑ ΤΟΤΕ : Ανέρχονται στην Β κατηγορία οι ΤΡΕΙΣ (3) πρώτες ομάδες του βαθμολογικού πίνακα της Β ΦΑΣΗΣ ΑΝΟΔΟΣ. Υποβιβάζονται στην Γ2 κατηγορία οι ομάδες που κατέλαβαν την 2η -3η και 4η θέση του ομίλου της Β ΦΑΣΗΣ ΥΠΟΒΙΒΑΣΜΟΣ.


Kali Soft Squid Jig SS 65mm Πολύχρωμο, Waveinn\nΠεριγραφή προϊόντος Kali Soft Squid Jig SS 65mm\nΜήπως σας αρέσει Kali Soft Squid Jig SS 65mm; Αν ψάχνετε για ένα online κατάστημα που ειδικεύεται στον ναυτικά και ψάρεμα εξοπλισμό, ανακαλύψτε waveinn. Σαν Kali εξουσιοδοτημένος αντιπρόσωπος, όλα μας τα ναυτικά και ψάρεμα προϊόντα έχουν την πλήρη εγγύηση κατασκευαστή της Kali. Επιλέξτε ένα από τις Εξοπλισμός αλιείας κατηγορίες μας και ανακαλύψτε το φάσμα των Εξοπλισμός αλιείας προϊόντων που έχουμε για την αγαπημένη σας δραστηριότητα. Για να διώξετε τυχόν αμφιβολίες, επικοινωνήστε με την ομάδα μας μέσω τηλεφώνου ή ηλεκτρονικού ταχυδρομείου. Μην περιμένετε άλλο!\nΧαρακτηριστικά Kali Soft Squid Jig SS 65mm


Ο Γιαννακόπουλος κάλυψε τα χάλια του Παναθηναϊκού | Contra.gr\nΟ Γιαννακόπουλος κάλυψε τα χάλια του Παναθηναϊκού\nΟ Σταύρος Καραΐνδρος γράφει για τα χάλια του Παναθηναϊκού που δημιούργησε ο Δημήτρης Γιαννακόπουλος. Αυτά που έκρυψε με τις φανατισμένες δηλώσεις του και τη συμπεριφορά του στον τρίτο τελικό.\nΣε μία από τις πιο ήσυχες σειρές τελικών, έγινε αυτό το κάτι που άναψε το φυτίλι. Αυτό το κάτι που άλλαξε τον ρου και μετέτρεψε σε παραγοντικό το ντέρμπι των δύο "αιωνίων".\nΑν είναι να χάσεις, θα χάσεις\nΚανένας μασέρ και κανένας φροντιστής δεν παίζει μπάσκετ στο παρκέ. Το αν είναι 20, 21 ή 29 τα άτομα που θα βρίσκονται στον πάγκο της αντίπαλης ομάδας δεν θα επηρεάσει το αγωνιστικό κομμάτι. Αν είναι να χάσεις, θα χάσεις ακόμα κι αν η Ελεονώρα Μελέτη σκάσει μύτη στο γήπεδο με ντεκολτέ και τα βυζιά έξω. Αν είναι να χάσεις, θα χάσεις ακόμα κι αν έρθει ο Σωκράτης Κόκκαλης να κάτσει δίπλα στον Γιώργο Μπαρτζώκα. Κανένας από αυτούς δεν βάζει τα κρίσιμα καλάθια ή τα τρίποντα που χρειάζονται. Κανένας από αυτούς δεν έχει τη γνώση για να επηρεάσει το παιχνίδι του αντιπάλου.\nΉταν μέτριος, έγινε κακός\nΟ εφετινός Παναθηναϊκός ήταν μία μέτρια ομάδα επί Πεδουλάκη που έγινε κακή και προβλέψιμη επί Αλβέρτη, Μανωλόπουλο και Πρίφτη. Αυτό το ξέρουν ακόμα και μέσα στον Παναθηναϊκό, αυτό το ξέρει και ο ίδιος ο Δημήτρης Γιαννακόπουλος. Γι' αυτό και προηγήθηκαν όσα προηγήθηκαν, γι' αυτό και οι δηλώσεις, οι ενστάσεις οι φωνές.\nΟ Γιαννακόπουλος γνωρίζει καλά ότι αυτή η ομάδα που δημιούργησε -γιατί ο ίδιος τη δημιούργησε με τις επιλογές του- δεν μπορεί να κοντράρει τον Ολυμπιακό. Κι αν το έκανε στην κανονική περίοδο και στην Ευρωλίγκα οφείλεται στην αδυναμία των "ερυθρολεύκων" να ξεπεράσουν το "σύνδρομο ΟΑΚΑ". Για να ξεπεραστεί αυτό, χρειάζεται μία νίκη. Ο,τι ακριβώς χρειαζόταν ο Παναθηναϊκός κάποτε για να πάρει τον "αέρα" των "ερυθρολεύκων". Την έκανε το 1999 στο ΣΕΦ και κάπου εκεί έβαλε από κάτω τον αντίπαλο. Ο Ολυμπιακός την έκανε το 2014 και έχει την ευκαιρία όχι μόνο να βάλει από κάτω τον Παναθηναϊκό, αλλά να τον πατήσει.\nΟ Δημήτρης Γιαννακόπουλος είναι πανέξυπνος άνθρωπος. Ξέρει καλά ότι τούτη η ομάδα δεν μπορεί να πρωταγωνιστήσει. Για χίλιους δυό αγωνιστικούς λόγους. Κανένα επιθετικό σύστημα, κανένα σχέδιο όταν το ματς στραβώνει και μπάσκετ χειρότερο και από αυτό του πρωταθλήματος Τύπου. Σε πολλά ματς αυτό το μπάσκετ έδωσε νίκες, όταν όμως οι αντίπαλοι κατάλαβαν με ποιον έχουν να κάνουν, τότε έσφιξαν τα λουριά.\nΚάλυψε τα αγωνιστικά χάλια\nΟ Γιαννακόπουλος, λοιπόν, προσπάθησε όλα αυτά να τα κρύψει στο χαλί. Και όπως στο "Wag the Dog", όπου "ανακαλύφθηκε" και σκηνοθετήθηκε ένας πόλεμος για να καλυφθεί το ροζ σκάνδαλο του προέδρου, έτσι και το βράδυ της Πέμπτης στο ΟΑΚΑ ο ισχυρός άνδρας της "πράσινης" ΚΑΕ στάθηκε στους υπεράριθμους στον πάγκο και στη διαιτησία για να καλύψει τα αγωνιστικά χάλια μίας ομάδας που πρωταγωνιστούσε προ τριετίας και τώρα προκαλεί λύπηση (αυτό είναι το χειρότερο). Και μη μου φέρετε ως αντίλογο το περσινό πρωτάθλημα με το 0-3 γιατί αυτό ήταν -τελικά- η μεγαλύτερη καταστροφή του Παναθηναϊκού και αυτή που αντί να διορθώσει τα λάθη, τα επιβράβευσε.\nΟ Παναθηναϊκός θέλει αλλαγή σε όλα τα επίπεδα. Αγωνιστικά και διοικητικά. Στο δεύτερο, χρειάζεται αλλαγή στη νοοτροπία. Η παραδοχή της ανωτερότητας του αντιπάλου είναι το μεγαλύτερο παράσημο που μπορεί να πάρει ένας πρόεδρος, είναι η μεγαλύτερη νίκη που μπορεί να κάνει και να την έχει ως σημαία. Οι τραμπουκισμοί και οι δηλώσεις που κάνουν κακό ακόμα και στον ποδοσφαιρικό Παναθηναϊκό δεν δίνουν τίποτα περισσότερο από τροφή στους εχθρούς.\nΟ Φέντερερ θα παίξει φέτος στο Roland Garros


Είστε εδώ: Κατάλογος Βιβλιοπωλείο Γενικά βιβλία Γενικά βιβλία - Γενικά έργα Προγραμματισμός, προγράμματα, δεδομένα υπολογιστών Ηλεκτρονικοί υπολογιστές - Προγράμματα Ηλεκτρονικοί υπολογιστές - Προγράμματα - Σπουδή και διδασκαλία (Μέση)\nTEXT_ALL_AUTHORSΓκοτσίνας, ΑντώνιοςΚαλύβα, ΕλένηΚάππος, Γιάννης Θ.Καρκαμάνης, ΓιώργοςΛαζαρίνης, Φώτης Ε.Μαθιόπουλος, ΚωνσταντίνοςΠρίφτης, Θωμάς Ο.Τσιωτάκης, Παναγιώτης Α.Φράγγος, Κωνσταντίνος Τ.\nΑσκήσεις και διαγωνίσματα για ολοκληρωμένη επανάληψη: Γ λυκείου τεχνολογική κατεύθυνση\nΣυγγραφέας: Λαζαρίνης, Φώτης Ε.\nΚωδικός προϊόντος: 158035\nΕισαγωγή στη σχεδίαση και προσομοίωση κυκλωμάτων\nΣυγγραφέας: Γκοτσίνας, Αντώνιος Καλοβρέκτης, Κωνσταντίνος\nΚωδικός προϊόντος: 149296\nΕκδότης: Μαθηματική Βιβλιοθήκη Χ. Βαφειάδης\nΚωδικός προϊόντος: 168134\nΣυγγραφέας: Μαθιόπουλος, Κωνσταντίνος Ιορδανόπουλος, Κλεάνθης Ν.\nΚωδικός προϊόντος: 166780\nΠεριγραφή Είδους: Βιβλίο Το βιβλίο Δημιουργία και Επεξεργασία - Βιβλίο μαθητή, Πρακτικές Ασκήσεις περιλαμβάνει πλήρη παρουσίαση του Photoshop CS. Ο αναγνώστης του θα μάθει γρήγορα και απλά μεθόδους και τεχνικές για τη δημιουργία και επεξεργασία εικόνων. Το βιβλίο μαθητή περιλαμβάνει 20 μεγάλες ενότητες. Στο βιβλίο μαθητή ο χρήστη... ...\nΠεριγραφή Είδους: Βιβλίο Το βιβλίο Δημιουργία και επεξεργασία εικόνας, πρακτικές ασκήσεις αποτελεί αναπόσπαστο μέρος του εγχειριδίου Επεξεργασία εικόνας, βιβλίο μαθητή. Έρχεται να μετουσιώσει σε πράξη και δημιουργία όλες εκείνες τις μεθόδους και τεχνικές που αφορούν στη δημιουργία και επεξεργασία εικόνων με τη χρήση του Phot... ...\nΓ΄ λυκείου τεχνολογικής κατεύθυνσης\nΣυγγραφέας: Τσιωτάκης, Παναγιώτης Α. Ντζιός, Κωνσταντίνος Γ.\nΚωδικός προϊόντος: 148391\nExcel and excel kinds\nΣυγγραφέας: Πρίφτης, Θωμάς Ο.\nΣειρα: Πληροφορική για το Γυμνάσιο\nΚωδικός προϊόντος: 3707\nΣυγγραφέας: Κάππος, Γιάννης Θ.\nΚωδικός προϊόντος: 60013\nΥπότίτλος : Πληροφορική και εκπαίδευση\nΣυγγραφέας: Φράγγος, Κωνσταντίνος Τ.\nΚωδικός προϊόντος: 176425


Παρασκευή, 30 Δεκεμβρίου 2016 11:46\n''ΞΥΛΕΙΑΖΟΥΝ'' ΣΤΟ ΑΕΡΟΔΡΟΜΙΟ ΗΦΑΙΣΤΟΣ ΤΗΣ ΛΗΜΝΟΥ ΟΙ ΕΠΙΒΑΤΕΣ ΚΑΙ ΟΧΙ ΜΟΝΟ...\nΜύρινα 30 Δεκεμβρίου 2016\nΤις τελευταίες ημέρες πολλά τηλέφωνα φτάνουν στο Ράδιο Άλφα για το κρύο που επικρατεί στο χώρο του αεροδρομίου Λήμνου. Όπως μας αναφέρουν χαρακτηριστικά, η θέρμανση δεν λειτουργεί και ''ξυλειάζουν''.\nΑναρωτιόμαστε, γιατί αυτές τις γιορτινές ημέρες δεν το προέβλεψαν; Να υπενθυμίσουμε ότι και πέρυσι είχαμε γίνει αποδέκτες των ίδιων παραπόνων!\nΠαρασκευή, 30 Δεκεμβρίου 2016 10:56\nΟ ΣΥΛ.ΑΝΔΡΩΝΙΟΥ ΚΑΙ Ο Ο.Κ.Π.Α ΔΙΟΡΓΑΝΩΣΑΝ ΤΡΑΠΕΖΙ ΑΓΑΠΗΣ ΣΤΟΥΣ ΗΛΙΚΙΩΜΕΝΟΥΣ!\nΜια ευχάριστη έκπληξη περίμενε την Τετάρτη 28 Δεκεμβρίου τους ωφελούμενους του Κέντρου Ημερήσιας Φροντίδας Ηλικιωμένων, καθώς ο Μορφωτικός Εξωραϊστικός Σύλλογος Ανδρωνίου τους διοργάνωσε γεύμα αγάπης στο Πνευματικό Κέντρο Αγίου Παντελεήμονα. Στην εκδήλωση παρευρέθηκε ο Αντιδήμαρχος και Αντιπρόεδρος του ΟΚΠΑ κ. Αντώνης Παπαλιάς.\nΕυχαριστούμε την Πρόεδρο κ. Ντίνα Κοντογιάννη, το Δ.Σ. και τα μέλη του Συλλόγου, τις κυρίες που επιμελήθηκαν το γεύμα για την πολύ όμορφη αυτή συνάντηση καθώς και τους κ. Γιώργο Σαββόγλου και κ. Ανδρέα Παντζαρά που μας τραγούδησαν και μας διασκέδασαν με νοσταλγικές νότες μιας άλλης εποχής. Τους ευχόμαστε η αγάπη που έδειξαν στους ηλικιωμένους συνανθρώπους μας να τους επιστραφεί στο πολλαπλάσιο.\nΟ Σύλλογος Ανδρωνίου ευχαριστεί τον π. Θεοδόση Λέττο, που μας παραχώρησε την αίθουσα του πνευματικού κέντρου Αγ. Παντελεήμονα για την εκδήλωση ''Τραπέζι Αγάπης'' που δόθηκε στους ηλικιωμένους του ΚΗΦΗ Καμίνια και ηλικιωμένους του Ανδρωνίου. Ευχαριστούμε τον φούρνο ''Αγγελική από Χρυσάφι'', την ταβέρνα ''Romeo'', την ταβέρνα ''Μαντέλα'', τον Α.Σ.Λήμνου ''η Ένωση'', το Σούπερ Μάρκετ ''Μαρούλα'', τον κ. Κώστα Κομνηνάκη, τον κ. Ανδρέα Παντζαρά και τον κ. Γεώργιο Σαββόγλου. Η Πρόεδρος και το Δ.Σ. εύχεται σε όλους Υγεία, Αγάπη και Καλή Χρονιά!\nΕυχαριστώ όλους όσους συμπαραστέκονται στον σύλλογο μας!\nΠαρασκευή, 30 Δεκεμβρίου 2016 09:26\nΤΟ ''ΜΑΡΟΥΛΑ'' ΥΠΟΔΕΧΕΤΑΙ ΤΟ ΝΕΟ ΕΤΟΣ ΜΕ ΠΟΛΛΕΣ ΝΕΕΣ ΤΑΙΝΙΕΣ!!!\nΙανουάριος- Φεβρουάριος στο «Μαρούλα»\nΚαλωσορίζουμε το 2017 με νέες ξεχωριστές\nΑποχαιρετάμε άλλη μια αξέχαστη κινηματογραφική χρονιά για το δημοτικό κινηματοθέατρο «Μαρούλα», με την συναρπαστική ταινία «Φανταστικά ζώα και πού βρίσκονται».\nΟ ΟΕΠΑ Δήμου Λήμνου και η επιτροπή διαχείρισης του «Μαρούλα» ευχαριστούν το κοινό για τη μεγάλη ανταπόκρισή του και την αγάπη που έδειξε για το καλό σινεμά, στηρίζοντας τη μεγάλη αυτή προσπάθεια, η οποία συνεχίζεται εξίσου δυναμικά και τη νέα χρονιά.\nΛίγο πριν την εκπνοή του 2016, σας ανακοινώνουμε το πρόγραμμα Ιανουαρίου- Φεβρουαρίου 2017, το οποίο περιλαμβάνει μια σειρά από ταινίες που υπόσχονται νέες ξεχωριστές κινηματογραφικές εμπειρίες για μικρούς και μεγάλους.\nΜε την είσοδο του 2017, στις 6, 7 και 8 Ιανουαρίου έρχονται οι «Πελαργοί» , η μεταγλωττισμένη ταινία κινουμένων σχεδίων που θα χαρίσει σε μικρά και μεγάλα παιδιά όμορφα συναισθήματα και μηνύματα ζωής.\nΣτις 13, 14 και 15 Ιανουαρίου ακολουθεί η ταινία θρίλερ «Ο Λογιστής», με τον Μπεν Άφλεκ στο ρόλο μιας μαθηματικής ιδιοφυίας, «μάγου των αριθμών», ο οποίος μπλέκεται στα πλοκάμια του εγκλήματος , σε ένα ατέλειωτο κυνηγητό επιβίωσης με πολλή δράση και ευρηματική πλοκή.\nΣτις 20, 21 και 22 Ιανουαρίου «Η Ρόζα της Σμύρνης» μας ταξιδεύει σε μια άλλη ρομαντική εποχή. Μια παλιά φωτογραφία και ένα νυφικό είναι αρκετά για να ανασυρθεί μια ερωτική ιστορία από το παρελθόν και να γεννηθεί μια καινούργια. Σμύρνη, Αθήνα, Κωνσταντινούπολη. Ένα μυστικό που τις ενώνει, οι ιστορίες που δεν έχουν ειπωθεί, οι άνθρωποι που συναντιούνται, ο έρωτας που γεννιέται.\nΟ νέος ήρωας της Marvel, «Dr Strange» με τις υπερφυσικές δυνάμεις του έρχεται στις 27, 28 και 29 Ιανουαρίου. Ο νευροχειρουργός, που μετά από ένα τροχαίο, μέσω των μυστικιστικών τεχνών μετατρέπεται σε έναν νέας γενιάς υπερήρωα, πρέπει να επιλέξει αν θα επιστρέψει στην προηγούμενη ζωή του ή θα υπερασπιστεί τον κόσμο ως παντοδύναμος μάγος. Η ταινία είναι 3D.\nΟι «Ευχούληδες» ανοίγουν την αυλαία του Φεβρουαρίου, με προβολές στις 3, 5 και 5 του μήνα. Οι μικροί μας φίλοι αλλά και όσοι παραμένουν ακόμα παιδιά θα έχουν την ευκαιρία να τους απολαύσουν μέσα από ένα κωμικό υπερθέαμα με εκπληκτική μουσική και με πρωταγωνιστές τους περιπετειώδεις Πόπι και Μπραντς.\nΜια μεγαλειώδης υπερπαραγωγή για ένα από τα μεγαλύτερα θαύματα του ανθρώπου, «Το Σινικό Τείχος» έρχεται στις 10, 11 και 12 Φεβρουαρίου. Σε σκηνοθεσία του πολυβραβευμένου Ζανγκ Γιμού και με πρωταγωνιστή το Ματ Ντέιμον, ο οποίος μαζί με τον Πέδρο Πασκάλ υποδύονται δύο μισθοφόρους που ενώνουν τις δυνάμεις τους με τον τεράστιο στρατό των καλύτερων πολεμιστών της Κίνας.\nΚαι κάπου κοντά στη γιορτή των ερωτευμένων, μια ιστορία αγάπης που βγήκε μέσα από τις φλόγες του πολέμου, με πρωταγωνιστές δύο από τους πιο λαμπερούς σταρ των ημερών μας, έρχεται στη μεγάλη οθόνη του «Μαρούλα». Ο Μπραντ Πιτ σε ρόλο αξιωματικού των μυστικών υπηρεσιών συνδέεται με τη Μαριόν Κοτιγιάρ, η οποία υποδύεται τη γαλλίδα αγωνίστρια της αντίστασης στην ταινία «Σύμμαχοι», που θα προβληθεί στις 17, 18 και 19 Φεβρουαρίου.\nΗ ταινία με τη μεγαλύτερη βαθμολογία στην ιστορία του Φεστιβάλ Καννών «Toni Erdmann», μια κωμωδία από αυτές που μπορούν να μας αλλάξουν τη ζωή και μία από τις καλύτερες ταινίες της χρονιάς κλείνει το Φεβρουάριο με προβολές στις 24, 25 και 26 του μήνα. Ο αιώνια πλακατζής Γιούνφριντ προσπαθεί να επανασυνδεθεί με την καριερίστρια κόρη του. Τότε της συστήνεται , το alter ego του, ο Τονι Έρντμαν - Σύμβουλος Επιχειρήσεων.\nΕυχόμαστε σε όλους καλή πρωτοχρονιά και μια όμορφη κινηματογραφική χρονιά με πολλές νέες συγκινήσεις!\nΚυριακή, 25 Δεκεμβρίου 2016 21:30\nΧΙΟΝΙ ΚΑΙ ΒΡΟΧΗ, ΤΗ ΒΔΟΜΑΔΑ ΑΥΤΗ !\nΣτις μέρες των Γιορτών ο Καιρός επηρεάζει μεγάλο μέρος του πληθυσμού για αυτό διαβάστε τι προβλέπεται για τη Λήμνο μέχρι την Πρωτοχρονιά.\nΔευτέρα και Τρίτη οι μέρες θα είναι καλές!\nΤην Τέταρτη 28/12 αναμένονται βροχές που το βράδυ θα έχουν τη μορφή χιονόνερου.\nΞημερώνοντας Πέμπτη 29/12 θα πέφτει χιόνι στα ψηλά της Λήμνου. Οι άνεμοι θα είναι ΒΑ στα 7 μποφόρ.\nΤην Παρασκευή δεν θα έχουμε "φαινόμενα¨ βροχή ή χιόνι όμως ο άνεμος θα πάει στα 8 με ριπές 9 μποφόρ, ΒΑ πάντα.\nΜ΄ άλλα λόγια ο καιρός από το βράδυ της Τέταρτης θέλει προσοχή\nΤο Σάββατο ο καιρός είναι βελτιωμένος με 5 μποφόρ και την Κυριακή της Πρωτοχρονιάς θα έχουμε ΒΑ 4 με νεφώσεις.\nΔευτέρα και Τρίτη 2 και 3 Γενάρη θα έχουμε ωραίες μέρες με λιακάδες και 3 μποφόρ Δυτικό άνεμο με άνοδο της θερμοκρασίας στους 10 και την Τρίτη στους 12 Βαθμούς, μέρες με πολύ καλή ορατότητα και εντυπωσιακά ηλιοβασιλέματα, για φωτογράφηση και πολλά like!\nΠαρασκευή, 23 Δεκεμβρίου 2016 19:45\nΣΚΥΛΟΙ ΣΤΙΣ ΟΡΝΙΘΕΣ !\nΜε ένα μπαστούνι ήρθε στο Σταθμό κάποιος συμπολίτης μας και στο ερώτημα μας\n"γιατί με μπαστούνι;"\n" Για τους σκύλους" απάντησε. Πηγαίνει κάποιες φορές για περπάτημα και, όπως μας εξήγησε, τον έχουν επιτεθεί σκύλοι, αδέσποτοι και αμολημένοι από τα αφεντικά τους.\nΕκεί όμως που το κακό έχει μια άλλη μορφή και έγινα μάστιγα είναι στα χωριά, όπου οι σκύλοι κάνουν σημαντικές ζημιές. Γιατί δεν είναι καθόλου λίγο να έχει κάποιος 15 κότες να τις ταΐζει καθημερινά και να τις βρίσκει όλες πνιγμένες και μισοφαγωμένες από σκυλιά.\nΗ περίπτωση του φίλου Σαράντη, που ζει χωρίς κάποιο σταθερό εισόδημα στην ΑγιαΣοφιά με την Γυναίκα του και το παιδί του, είναι αποκαλυπτική!\n"Τώρα που αρχίσαμε να παίρνουμε αυγά και θα σφάζαμε δυο κότες για να κάνουμε Χριστούγεννα, μας πρόλαβαν οι σκύλοι" , μας είπε!\nΟι φωτογραφίες που μας έφερε δείχνουν τις διάσπαρτες σκοτωμένων κότες… Οι όρνιθες αυτές στην προσπάθεια τους να διαφύγουν από την επίθεση των σκύλων είναι διασκορπισμένες και για αυτό οι φωτογραφίες του Σαράντη καταγράφουν τα θύματα της σκυλίσιας επιδρομής σκορπισμένες μια - μια. (Φωτογραφία)\n"Μερικές φορές, πρόσθεσε ο Σαράντης, έχουν επιτεθεί και σε μένα και φοβάμαι για το παιδί , όταν γυρίζει από το Γυμνάσιο στο Μούδρο!\nΟ Σαράντης πήρε τηλέφωνο για να αναφέρει το περιστατικό στο Δασονομείο Λήμνου, όμως του απάντησαν ότι η προϊσταμένη έλειπε σε άδεια.\nΕγώ, με τη σειρά μου, έκανα μια προσπάθεια να επικοινωνήσω με το Δασαρχείο Μυτιλήνης όμως το τηλέφωνο βούιζε "εν τη ερήμω" καθώς δεν απαντούσε κανείς…\nΣτο παρελθόν είχαμε ανάλογα και χειρότερα περιστατικά με πρόβατα, ελάφια κλπ.\nΠοια Αρχή θα βάλει τάξη σ΄αυτό το διαχρονικό πρόβλημα; Η.Κ.\nΤετάρτη, 21 Δεκεμβρίου 2016 19:33\nΠατάς εκεί που το καλοκαίρι πατώνεις\nΟ Πάτος (εξου και Πατώνεις;) της Θάλασσας έγινε στεριά. Συμβαίνει στα Ρηχά Νερά μερικές φορές, κυρίως νωρίς την ανοιξη. Φέτος οι μερες μεχρι τωρα ειχαν κατι το ανοιξιατικο και νασου οι ξέρες που τις πατάς ενώ το καλοκαίρι εκεί πατωνεις! Αυτές τις μέρες η θάλασσα είναι τραβηγμένη (παλίρροια) κατά 30-40 εκατοστά!\nΦωτογραφία: Θ. Μπαβέα\nΤετάρτη, 21 Δεκεμβρίου 2016 12:41\nΦΑΝΤΑΣΜΑΓΟΡΙΚΑ ΧΡΙΣΤΟΥΓΕΝΝΑ ΑΠΟ ΤΟ ΔΗΜΟ!\nΜύρινα 21 Δεκεμβρίου 2016\nΕντυπωσιακότατο το θέαμα με το Χιονάνθρωπο, το ξυλοπόδαρο και τα σπιτάκια στη χριστουγεννιάτικη Γιορτή του Δείμου που παρουσιάστηκε χθες στο Μούδρο και στη Μύρινα!\nΟι Φωτογραφίες επιβεβαιώνουν το φαντασμαγορικό θέαμα!\nΤρίτη, 20 Δεκεμβρίου 2016 11:40\nΕΚΛΟΓΕΣ ΣΤΟ Μ.Ε.Α.Σ.!\nΜύρινα 20 Δεκεμβρίου 2016\nΕκλογές για νέο Διοικητικό Συμβούλιο έγιναν την Κυριακή 18 Δεκεμβρίου στο Μ.Ε.Α.Σ. ΛΗΜΝΟΣ.\nΨήφισαν 45 άτομα και ο πλειοψηφήσας με 33 ψήφους Νίκος Πλάντζος θα συγγαλέσει τους 7 πρώτους της ψηφοφορίας για να συγκροτηθούν σε σώμα (πρόεδρος, γραμματέας κτλ.).\nΗ φωτογραφία είναι από τη διαδικασία.\nΣάββατο, 17 Δεκεμβρίου 2016 13:32\nΤο "εβαπορέ" Δεντρο της Αγάπης\nΚαι αυτά τα Χριστούγεννα ο Τοπικός ΕΡΥΘΡΟΣ ΣΤΑΥΡΟΣ έστησε το Δέντρο της Αγάπης με προσφερόμενα κουτιά γάλα.\nΤα παρόντα μέλη του Ερυθρού Σταυρού (φωτογραφία), με τη Βοήθεια της Φιλαρμονικής και της Χορωδίας του Δήμου, έκαναν την υποτονική κίνηση της Αγοράς μας, Γιορταστική!!!\nΚάτω από τον πλάτανο, αυτό το παγωμένο (5o C) Σάββατο 17 Δεκ., η Λήμνος έδειξε τη χριστουγεννιάτικη διάθεση της και την ανθρωπιστική προσφορά της, αφού το Κοινωνικό Παντοπωλείο του Ερυθρού Σταυρού θα ενισχυθεί με περίπου 2.000 κουτιά γάλα που συγκεντρωθήκαν!!! (φωτογραφία Ιωάννας Διωματάρη)\nΒρίσκεστε εδώ: HomeΠροβολή άρθρων κατά ημερομηνία: Δεκέμβριος 2016 Scroll to Top


Wikileaks: Η πρεσβεία των ΗΠΑ για τους Έλληνες πολιτικούς: Ο "μαοϊκός" , ο "πονηρός" και ο "χαλαρός" - Ειδήσεις Newsit.gr\nNewsit / Πολιτική / Wikileaks: Η πρεσβεία των ΗΠΑ για τους Έλληνες πολιτικούς: Ο «μαοϊκός» , ο «πονηρός» και ο «χαλαρός»\nWikileaks: Η πρεσβεία των ΗΠΑ για τους Έλληνες πολιτικούς: Ο «μαοϊκός» , ο «πονηρός» και ο «χαλαρός»\nΔημοσιεύθηκε: 20.03.2011 | 10:53\nΑπόρρητα έγγραφα της αμερικανικής διπλωματίας που αφορούν Έλληνες πολιτικούς φέρνει στο φως η Καθημερινή.\nΣειρά τηλεγραφημάτων της αμερικανικής πρεσβείας λίγο μετά τις εκλογές του 2007 και ενώ βρισκόταν σε εξέλιξη η κούρσα τςη διαδοχής, αναφέρουν για τον σημερινό πρωθυπουργό Γ. Παπανδρέου: “Υποστηρικτές του αναφέρουν ότι ακόμη κι αν νικήσει, το κόμμα χρειάζεται αλλαγή ηγεσίας. Σύμφωνα με τους ίδιους δυστυχώς οι πλέον κατάλληλοι υποψήφιοι δεν συμμετέχουν στη διαδικασία”.\n“Ο Παπανδρέου απομακρύνεται από την παραδοσιακή δυτική στάση του και καταφεύγει όλο και περισσότερα σε πατριωτικά – λαϊκιστικά σχόλια που θυμίζουν τον πατέρα του” γράφει η πρεσβεία το 2008. “Σε μία προσπάθεια να προσελκύσει παραδοσιακούς ψηφοφόρους του ΠΑΣΟΚ και να θωρακίσει τη θέση του απέναντι σε κατηγορίες ότι ξεπουλιέται στους Αμερικανούς έχει καταφύγει το τελευταίο διάστημα σε αχαρακτήριστα αντιαμερικανικά σχόλια” αναφέρεται.\nΠάντως σε εμπιστευτικό τηλεγράφημα της πρεσβείας του 2009, ο πρέσβης μιλά για “θετικές συναντήσεις με τον πρωθυπουργό που έχει αμερικανίδα μητέρα, που γεννήθηκε και σπούδασε στις ΗΠΑ”\nΓλαφυρή είναι η αμερικανική πρεσβεία για τον Θ. Πάγκαλο. Σε τηλεγράφημα αφού ανακοινώθηκε το νέο υπουργικό σχήμα, τον Οκτώβριο του 2009 ο αντιπρόεδρος παρουσίαζεται ως “επηρεασμένος από τα διδάγματα του Γαλλικού Μαοϊκού Κινήματος”. Ο αμερικανός διπλωμάτης σημειώνει ότι ο αντιπρόεδρος είναι “αρνητικός προς τον καπιταλισμό και βασικό μέλος της “επαναστατικής” ομάδας του ΠΑΣΟΚ που βρισκόταν κοντά στον Α. Παπανδρέου”.\n“Η γνώση του σε αμυντικά θέματα είναι ελάχιστη προς το παρόν, παρόλο που οι υποστηρικτές του λένε ότι είναι επιδέξιος μαθητής και θα καλύψει την απουσία εμπειρίας με τη γνωστή εργασιομανία του” λέει ο αμερικανός πρέσβης.\nΣε άλλο τηλεγράφημα της πρεσβείας αναφέρεται: “Ο Βενιζέλος είναι έξυπνος και δεινός ρήτωρ και δεν αντέχει συζητήσεις με χαζούς. Το πρόσωπο έχει μία μόνιμη έκφραση δυσαρέσκειας και χρησιμοποιεί πλούσιο λεξιλόγιο για να την εκφράσει”. Τηλεγράφημα την περίοδο της κούρσας διαδοχής στο ΠΑΣΟΚ λέει: “Είναι φιλόξος, εριστικός, καυστικός και υπερήφανος, πονηρός, ελαφρώς ενοχλητικός και ενώ όχι αντιαμερικανός, όχι και μεγάλος θαυμαστής της Αμερικής”.\nΙδιαίτερο ενδιαφέρον παρουσίαζει η αναφορά της πρεσβείας για τον πρώην πρωθυπουργό Κ. Καραμανλή, στην οποία περιγράφεται η πρώτη συνάντηση του τότε πρωθυπουργού με τον νέο πρέσβη τότε Ν. Σπέκχαρντ.\nΤο τηλεγράφημα της 5ης Ιανουαρίου του 2008 αναφέρει: “Ο τέως πρωθυπουργός ήταν άνετος, εκφράζοντας με κάθε ευκαιρία τον σεβασμό και την τρυφερότητα του για τις ΗΠΑ. (…) Η συζήτηση κύλησε χωρίς παύσιες και όταν το θέμα πέρασε στο Κόσοβο και το Μακεδονικό η συζήτηση άναψε. Καθόταν “στην άκρη της καρέκλας του” και έπαιζε με το κομπολόι του”.\nΣτο τέλος της συζήτησης δεν παρέλειψε να δώσει μία φιλική συμβουλή στον νέο πρέσβη: “Πρέπει να είσαι διακριτικός, να μην έχεις πολλά πάρε δώσε με πολιτικούς δημοσιογράφους και επιφανείς επιχειρηματίες γιατί θα γίνεις στόχος βαλκανικού κουτσομπολιού”.\nΤηλεγράφημα της πρεσβείας από τον Ιανουάριο του 2009 αναφέρει για τον σημερινό πρόεδρο της ΝΔ: “Η επανεμφάνιση του φιλοαμερικανού Σαμαρά από την πολιτική ερημιά, είναι καθαρά σχεδιασμένη ως ένας τρόπος να επανεισαχθείστην κυβέρνηση της ΝΔ προετοιμάζοντάς τον για μεγαλύτερα πράγματα στο μέλλον”.\n“Θα του ταίριαζε καλύτερα κάποιο από τα οικονομικά υπουργεία ή το υπ. Εξωτερικών, στο οποίο κάποτε ήταν υπουργός, αλλά τώρα μάλλον δεν θα μπορούσε να δουλέψει με την Μπακογιάννη ή από κάτω της”, αναφέρεται στο ίδιο τηλεγράφημα.\nΓια τη διαδοχή στη ΝΔ ο πρέσβης σχολιάζει: “Ο Σαμαράς ελπίζει σε στήριξη της καραμανλικής “φυλής” και των συμμάχων της που θέλουν να βρουν έναν αντίπαλο για τη μητσοτακική “φυλή” που εκπροσωπείται από την Μπακογιάννη. Σίγουρα δεν υπάρχει κίνδυνος να έχει κάνει ο Σαμαράς κάποια συμφωνία με την Μπακογιάννη, οι δύο τους έχουν προσωπική έχθρα από παλιά, μετά το ρόλο που διαδραμάτισε ο Σαμαράς στην πτώση της κυβέρνησης του πατέρας της”.


Τύποι και συνέπειες της υστερεκτομής - Χειρουργική - Υγεία\nΜετά από μια υστερεκτομή, μπορεί να αντιμετωπίσετε σειρά εμμηνοπαυσιακών συμπτωμάτων.\nH υστερεκτομή είναι μια χειρουργική διαδικασία που χρησιμοποιείται για τη θεραπεία ποικίλων ασθενειών και καταστάσεων, συμπεριλαμβανομένου του γυναικολογικού καρκίνου. Οι γυναίκες που καλούνται να κάνουν υστερεκτομή, συχνά ανησυχούν για τις επιδράσεις της διαδικασίας και για το πώς ο οργανισμός τους θα ανταποκριθεί μετά την αφαίρεση της μήτρας.\nΑυτά είναι λογικές ανησυχίες, καθώς η διαδικασία μπορεί να προκαλέσει μια ποικιλία μετεγχειρητικών επιδράσεων, ανάλογα με το είδος της υστερεκτομής που υφίσταται μια γυναίκα.\nΤύποι Χειρουργικής Υστερεκτομής\nΥπάρχουν τρεις διαφορετικοί τύποι υστερεκτομής που μπορεί να συστήσει ο γυναικολόγος σας σε συγκεκριμένες ιατρικές καταστάσεις.\n-Μια ολική υστερεκτομή είναι μια διαδικασία που περιλαμβάνει την αφαίρεση τόσο της μήτρας όσο και του τραχήλου. Είναι ο πιο κοινός τύπος που εκτελείται στις γυναίκες.\n-Μια ριζική υστερεκτομή περιλαμβάνει την αφαίρεση της μήτρας, του τραχήλου και του άνω μέρους του κόλπου. Οι ιστοί που στηρίζουν τη μήτρα και τους λεμφαδένες μπορούν επίσης να αφαιρεθούν. Σε περιπτώσεις γυναικολογικού καρκίνου, αυτός ο τύπος υστερεκτομής συνιστάται συχνότερα.\n-Μία μερική υστερεκτομή, η οποία ονομάζεται επίσης και υποογκική υστερεκτομή, είναι μια διαδικασία που περιλαμβάνει την αφαίρεση μόνο της μήτρας, αφήνοντας τον τράχηλο άθικτο.\n-Κατά τη διάρκεια μιας υστερεκτομής, οι ωοθήκες μπορούν επίσης να αφαιρεθούν. Αυτή η διαδικασία αναφέρεται ως υστερεκτομή και διμερής σαλπιγγειο-ωοθηκεκτομή.\nΟι παρενέργειες που μπορεί να αντιμετωπίσετε μετά από μια υστερεκτομή εξαρτώνται από τον τύπο της υστερεκτομής που λαμβάνετε.\nΛαμβάνοντας υπόψη ότι όλες οι χειρουργικές επεμβάσεις υστερεκτομής περιλαμβάνουν την απομάκρυνση της μήτρας, οι γυναίκες που δεν έχουν ακόμη εισέλθει στην εμμηνόπαυση δεν θα έχουν περίοδο (ένα περιστατικό που ονομάζεται αναγκαστική ή χειρουργική εμμηνόπαυση). Οι γυναίκες που υποβάλλονται σε ολική υστερεκτομή και διμερή σαλπιγγειο-ωοθηκεκτομή θα βιώσουν αυτές τις επιπτώσεις αμέσως.\nΜια άλλη συνέπεια της απομάκρυνσης της μήτρας είναι, βεβαίως, η στειρότητα. Η επακόλουθη συγκίνηση μπορεί συχνά να είναι καταστροφική για τις γυναίκες κατά τη διάρκεια των παιδικών τους χρόνων, ιδιαίτερα για εκείνες που σχεδιάζουν οικογένεια. Πολλοί στρέφονται στην υιοθεσία ή αναζητούν συμβουλές για να ξεπεράσουν τη θλίψη και την απώλεια που μπορεί να αισθάνονται.\n(Οι ερευνητές διερευνούν σήμερα τη δυνατότητα μεταμοσχεύσεων μήτρας για γυναίκες που έχουν υποστεί υστερεκτομή ή άλλες ιατρικές καταστάσεις που εμποδίζουν την εγκυμοσύνη. Ωστόσο, αρκετές γυναίκες έφεραν με επιτυχία παιδιά το 2014 ως αποτέλεσμα μεταμόσχευσης, Εξακολουθεί να θεωρείται εξαιρετικά αμφιλεγόμενη και πειραματική διαδικασία .)\nΜετά από μια υστερεκτομή, μπορεί να αντιμετωπίσετε σειρά εμμηνοπαυσιακών συμπτωμάτων, όπως:\nΟι γυναίκες των οποίων οι ωοθήκες διατηρούνται, συχνά εμφανίζουν πολλές από τις ίδιες φυσικές επιπτώσεις με εκείνες που έχουν αφαιρέσει τις ωοθήκες τους, αν και σε μικρότερο βαθμό. Ακόμη και αν παραμείνουν οι ωοθήκες, η παραγωγή ορμονών θα επιβραδυνθεί, συχνά σημαντικά, με αποτέλεσμα την άνοδο των εμμηνοπαυσιακών συμπτωμάτων.\nΟι ορμονικές αλλαγές μπορούν επίσης να προκαλέσουν αλλαγές της διάθεσης, άγχος, κατάθλιψη και ευερεθιστότητα. Εάν αισθανθείτε κάποιο από αυτά τα συναισθήματα, μιλήστε με τον γιατρό σας. Η θεραπεία μπορεί να εξαρτηθεί από πολλούς παράγοντες, όπως ο τύπος της υστερεκτομής που εκτελείται και οποιεσδήποτε άλλες προϋπάρχουσες καταστάσεις υγείας που μπορεί να έχετε. Μαζί, εσείς και ο γιατρός σας μπορείτε να σχεδιάσετε μια πορεία δράσης προσαρμοσμένη στις συναισθηματικές σας ανάγκες και στο ιατρικό ιστορικό.\nΑπό την άλλη πλευρά, η προοπτική της αμηνόρροιας μπορεί να είναι μια ανακούφιση για γυναίκες που έχουν υποβληθεί σε υστερεκτομή, ειδικά εκείνες που υποφέρουν από βαριές περιόδους ή κράμπες. Αυτή η πτυχή της διαδικασίας συχνά αναφέρεται ως η "ασημένια επένδυση" της χειρουργικής υστερεκτομής.\nΚαρκίνος του τραχήλου της μήτρας μετά από υστερεκτομή\nΣυχνά υπάρχει σύγχυση μεταξύ των γυναικών σχετικά με το εάν υπάρχει ανάγκη για έλεγχο καρκίνου του τραχήλου της μήτρας μετά από υστερεκτομή, με ορισμένους να πιστεύουν ότι δεν είναι πλέον απαραίτητο. Αυτό μπορεί να είναι λάθος.\nΕάν είχατε μια υστερεκτομή ως αποτέλεσμα του καρκίνου του τραχήλου της μήτρας ή έχετε ιστορικό δυσπλασίας του τραχήλου της μήτρας, σας συνιστούμε να συνεχίσετε να κάνετε εξετάσεις ρουτίνας κατά την κρίση του γιατρού σας, συμπεριλαμβανομένων των εξετάσεων ΠΑΠ και των κολποσκοπικών εξετάσεων. Αυτό ισχύει ακόμα και αν ο τράχηλός σας έχει αφαιρεθεί.\nΟι γυναίκες που δεν έχουν ιστορικό καρκίνου του τραχήλου της μήτρας ή δυσπλασίας του τραχήλου και έχουν απομακρύνει τον τράχηλο, δεν χρειάζονται περαιτέρω έλεγχο.


Ευχαριστήρια του 1ου Εργαστηριακού Κέντρου Φλώρινας\nΑρχική σελίδαΕΚΠΑΙΔΕΥΣΗΕυχαριστήρια του 1ου Εργαστηριακού Κέντρου Φλώρινας\nFloriniotika.gr 5/19/2022 04:52:00 μ.μ.\nΕυχαριστήριo του 1ου Εργαστηριακού Κέντρου Φλώρινας\nπρος Αντιπεριεφερειάρχη Π.Ε Φλώρινας Ko. Βόσδου Σωτήρη\nΜε την ολοκλήρωση της έκθεσης, που διοργάνωσε το 1ο Εργαστηριακό Κέντρο Φλώρινας με θέμα «Παρουσίαση έργων μαθητών στην τοπική κοινωνία», η Διεύθυνση του 1ου Εργαστηριακού Κέντρου Φλώρινας ευχαριστεί θερμά τον Αντιπεριεφερειάρχη Περιφερειακής Ενότητας Φλώρινας Ko. Βόσδου Σωτήρη για την ευγενική παραχώρηση της αίθουσας, το Δήμαρχο Φλώρινας Ko. Γιαννάκη Βασίλειο και τους συνεργάτες του για τη σημαντική συμβολή τους στην υλοποίηση της έκθεσης και τη Διευθύντρια της Διεύθυνσης Δευτεροβάθμιας Εκπαίδευσης Φλώρινας Kα. Μαρνέρη Ευγενία για την ουσιαστική στήριξή της σε κάθε εκπαιδευτική μας πρωτοβουλία.\nΕυελπιστούμε στην πολύτιμη βοήθεια σας για κάθε μελλοντική μας δράση.\nπρος τον Πρόεδρο της Τοπικής Κοινότητας Φλώρινας Ko. Ρόζα Κωνσταντίνο\nΤο 1ο Εργαστηριακό Κέντρο Φλώρινας, ευχαριστεί θερμά τον Πρόεδρο της Τοπικής Κοινότητας Φλώρινας Ko. Ρόζα Κωνσταντίνο για τη σημαντική οικονομική χορηγία του και τη συμβολή του στην υλοποίηση της κατασκευής έργου που πραγματοποιήθηκε στα πλαίσια των εργαστηριακών μαθημάτων.\nΗ χορηγία του Ko. Ρόζα Κωνσταντίνου πραγματοποιήθηκε προκειμένου να προβούμε στην αγορά εξοπλισμού για την κατασκευή ηλεκτροκίνητου δικινητηρίου τρικύκλου ανακλινόμενου (e-BM1).\nΤον ευχαριστούμε για την έμπρακτη στήριξη του.\nΣυγχαρητήριο του 1ου Εργαστηριακού Κέντρου Φλώρινας\nπρος όλους τους μαθητές/τριες και τους υπεύθυνους καθηγητές τους\nΤο 1ο Εργαστηριακό Κέντρο Φλώρινας συγχαίρει όλους τους μαθητές/τριες και τους υπεύθυνους καθηγητές τους, που συμμετείχαν στην έκθεση με θέμα «Παρουσίαση έργων μαθητών στην τοπική κοινωνία» με έργα που κατασκεύασαν στα πλαίσια των εργαστηριακών μαθήματων τους.\nΕπίσης θα θέλαμε να ευχαριστήσουμε θερμά, όλους τους φορείς και τους δημότες που επισκέφτηκαν την έκθεση και μας τίμησαν με την παρουσία τους.\n1ου Εργαστηριακού Κέντρου Φλώρινας


Προβάδισμα Τσαμασλή δείχνουν τα πρώτα αποτέλεσματα - Συνεχής ενημέρωση » Θερμαϊκός\nΑΡΧΙΚΗ / Προβάδισμα Τσαμασλή δείχνουν τα πρώτα αποτέλεσματα – Συνεχής ενημέρωση\nΠροβάδισμα Τσαμασλή δείχνουν τα πρώτα αποτέλεσματα – Συνεχής ενημέρωση\nΧωρίς προβλήματα ολοκληρώθηκε πριν μία περίπου ώρα στις 19:00, η εκλογική διαδικασία για τον β’ γύρο των αυτοδιοικητικών εκλογών στα 67 εκλογικά τμήματα του Δήμου Θερμαϊκού.\nΤο γεγονός που προβληματίζει ωστόσο τους υποψηφίους είναι η μεγάλη αποχή η οποία κυμαίνεται γύρω στο 50%, ενώ η πρώτη ασφαλής εκτίμηση αποτελέσματος αναμένεται περίπου στις 21:00.\nΩΡΑ 23:37 ΤΕΛΙΚΑ ΑΠΟΤΕΛΕΣΜΑΤΑ\nΣε 67 εκλογικά τμήματα από τα 67 του Δήμου Θερμαϊκού (100%) προηγείται ο κ. Τσαμασλής με ποσοστό 55.01% και ψήφους 8.952 και εκλέγεται Δήμαρχος Θερμαϊκού, ενώ ο κ. Μαυρομάτης συγκεντρώνει 44,99% ποσοστό και 7.321 ψήφους.\nTags: ΔΗΜΟΣ ΘΕΡΜΑΙΚΟΣ, ΔΗΜΟΣ ΘΕΡΜΑΙΚΟΥ\nΠροηγούμενο άρθροΔήμος Θερμαϊκού: Συμμετοχή – αποχή θα κρίνουν τους νικητές στο δεύτερο γύρο\nΕπόμενο άρθροΔηλώσεις του Γιώργου Τσαμασλή – Νέος Δήμαρχος Δήμου Θερμαϊκού [video]


ABBA η επιστροφή! Νέα τραγούδια μετά από 35 χρόνια!\nNewsIT Κοσμος ABBA η επιστροφη! Νεα τραγουδια μετα απο 35 χρονια!\nΚι όμως είναι αλήθεια! Οι ABBA επιστρέφουν με νέα τραγούδια πιθανότατα τον Σεπρέμβριο του 2020.\nΤο θρυλικό Σουηδικό συγκρότημα με τα τραγούδια των οποίων έχουν χορέψει και χορεύουν εκατομμύρια άνθρωποι σε όλο τον κόσμο θα κυκλοφορήσει νέο άλμπουμ και όπως όλα δείχνουν αυτό θα γίνει τον Σεπτέμβριο. Ο Benny Anderson ένας από τους θρυλικούς τέσσερις, ρωτήθηκε για το πότε θα κυκλοφορήσουν τα τραγούδια και απάντησε: «Έρχονται. Έρχονται μέσα στο 2020. Νομίζω μετά το καλοκαίρι. Αλλά μόνο να μαντέψω μπορώ γιατί δεν είμαι σίγουρος». Πρόσθεσε μάλιστα ότι αν το αποφάσιζε ο ίδιος τα νέα τραγούδια των ABBA θα κυκλοφορούσαν τον Σεπτέμβριο…\nΠριν από δυο χρόνια, οι Benny, Bjorn Ulvaeus, Agnetha Faltskog and Frida Lyndstad ανακοίνωσαν ότι ηχογράφησαν 2 νέα τραγούδια, το: ‘I Still Have Faith in You’ και το: ‘Don’t Shut Me Down’ για να παιχτούν στην περιοδεία των ABBA με ολογράμματα.\nΌμως, τα σχέδια καθυστέρησαν για τεχνικούς λόγους και τώρα η χρονιά που θα γίνουν όλα πραγματικότητα είναι το 2020.\nΓια να θυμούνται οι παλιοί και να μαθαίνουν οι νεότεροι, οι ABBA «χώρισαν» τους δρόμους τους το 1982 στο απόγειο της δόξας τους.\nABBAABBA ΕΠΙΣΤΡΟΦΗABBA ΝΕΑ ΤΡΑΓΟΥΔΙΑΕΙΔΗΣΕΙΣ


Μεταγραφή-βόμβα «ψήνει» ο μπασκετικός Παναθηναϊκός - Madatoforos.gr\nHome SPORTS Μεταγραφή-βόμβα «ψήνει» ο μπασκετικός Παναθηναϊκός\nΜια είδηση που δημιουργεί αίσθηση προέκυψε από το Ισραήλ, καθώς ο Παναθηναϊκός συνδέεται με έναν παίκτη με μεγάλη καριέρα στο NBA, που τα τελευταία χρόνια έχει αγωνιστεί μακριά από τις ΗΠΑ. Ο λόγος για τον Αμάρε Στουνταμάιρ, που εάν η μεταγραφή του πράγματι πραγματοποιηθεί, τότε θα πρόκειται για μια εξέλιξη-βόμβα.\nΣύμφωνα με το ρεπορτάζ στην ιστοσελίδα Sport5 ενός εκ των κορυφαίων δημοσιογράφων του Ισραήλ, του Ρόι Κοέν, το «τριφύλλι» έχει ξεχωρίσει τη λύση του 37χρονου αστέρα για μια θέση κάτω από τη ρακέτα της ομάδας του Ρικ Πιτίνο. Όπως αναφέρεται στο ρεπορτάζ του, ο ύψος 2,08 Αμερικανός φόργουορντ/σέντερ και πρώην All-Star του ΝΒΑ, σκέφτεται την προοπτική της Euroleague, που για εκείνον θα αποτελούσε μια εξαιρετική προοπτική, τώρα που ολοκλήρωσε τη μικρή σε διάρκεια περιπέτειά του στην Κίνα.\nΜε τη φανέλα των Φουτζιάν Στάρτζεονς ο Στουνταμάιρ είχε κατά μέσο όρο 19,3 πόντους και 8,2 ριμπάουντ, ενώ τις προηγούμενες σεζόν αγωνιζόταν στο Ισραήλ με τη φανέλα της Χάποελ Ιερουσαλήμ. Μάλιστα, τέθηκε και αντίπαλος της ΑΕΚ στο Basketball Champions League, έχοντας την περσινή σεζόν κατά μέσο όρο 13 πόντους σε 18 λεπτά συμμετοχής.\nΜεταγραφή-βόμβα «ψήνει» ο μπασκετικός Παναθηναϊκός Reviewed by admin on Ιανουαρίου 14, 2020 Rating: 5


Πώς θα προφυλάξετε το όχημά σας από την ακινησία\nΤο αυτοκίνητό μου2 Απριλίου 2020\nΠώς θα προφυλάξoυμε το όχημά μας από την ακινησία\nΑυτές τις μέρες που μένουμε σπίτι λόγω της έξαρσης του κορωνοϊού, πολλές διαφορετικές σκέψεις και ανησυχίες περνούν από το μυαλό μας. Στην «πρώτη γραμμή» των σκέψεών μας, είναι λογικό να βρίσκονται ζητήματα, όπως η υγεία των αγαπημένων μας ή οι κοινωνικές και οικονομικές συνέπειες αυτής της κρίσης.\nΥπάρχουν όμως και άλλα θέματα, που ίσως μας ανησυχούν. Ένα από αυτά είναι, το πώς θα εξασφαλίσουμε, ότι το όχημά μας θα βγει «αλώβητο» από αυτήν την περίοδο της παρατεταμένης ακινησίας.\nΠώς μπορούμε να προφυλάξουμε το όχημά μας από την ακινησία;\nΣίγουρα η παραπάνω σκέψη έχει περάσει από το μυαλό των περισσότερων ιδιοκτητών.\nΟι παρακάτω συμβουλές θα σας βοηθήσουν να διατηρήσετε το όχημά σας σε ετοιμότητα. Έτσι, μόλις τελειώσει αυτή η δοκιμασία, θα βγείτε και πάλι στον δρόμο με ασφάλεια. Ας δούμε λοιπόν τι πρέπει να προσέξουμε:\nΠλένουμε το όχημά μας, όσο πιο συχνά γίνεται.\nΕίναι κοινό μυστικό, ότι η βρομιά φθείρει το χρώμα ενός οχήματος, δίνοντάς του θαμπή όψη. Μια εικόνα που κανένας ιδιοκτήτης δεν θα ήθελε να δει. Ειδικά όταν ετοιμάζεται, να οδηγήσει ξανά το αγαπημένο του όχημα, μετά από μια μακρά περίοδο αποστασιοποίησης από αυτό.\nΑν μπορούμε, παρκάρουμε το όχημα σε κλειστό χώρο, χωρίς υγρασία.\nΣε περιπτώσεις παρατεταμένης ακινησίας, ένα κλειστό γκαράζ αποτελεί μεγάλη ευκολία για τους ιδιοκτήτες και για τα οχήματα. Το όχημα είναι προφυλαγμένο από τις καιρικές συνθήκες και τη βρομιά, ενώ παράλληλα δεν αποτελεί στόχο για κλοπή. Αν δεν υπάρχει τέτοια δυνατότητα, η χρήση της κουκούλας αποτελεί μονόδρομο. Οπωσδήποτε, φροντίζουμε το όχημά μας να είναι κλειδωμένο.\nΚαλό είναι να έχουμε φροντίσει να γεμίσουμε το ρεζερβουάρ μας με καύσιμα. Έτσι τα τοιχώματά του προστατεύονται από την οξείδωση, που μπορεί να προκληθεί λόγω του εγκλωβισμένου αέρα, αν το αφήσουμε μισογεμάτο.\nΒάζουμε μπροστά τη μηχανή ανά 1-2 εβδομάδες ή αφαιρούμε την μπαταρία.\nΌταν το διάστημα της ακινησίας είναι μικρό, ένας καλός τρόπος να διατηρήσουμε την μπαταρία του οχήματός μας σε καλή κατάσταση, είναι να βάζουμε μπροστά τη μηχανή κάθε 1-2 φορές την εβδομάδα, για περίπου 5 λεπτά. Έτσι αποφεύγουμε τη φθορά της μπαταρίας, μαζί με το ενδεχόμενο αυτή να «πέσει» και να μην μπορούμε να χρησιμοποιήσουμε το όχημά μας, όταν το ξαναχρειαστούμε.\nΣε περίπτωση που το όχημα είναι ακίνητο για μεγάλα διαστήματα, είναι συνετό να την αφαιρέσουμε εντελώς.\nΠροστατεύουμε τα ελαστικά από τη φθορά.\nΑν έχουμε τη δυνατότητα, ανασηκώνουμε το όχημα σε τρίποδα ή τάκους. Αποφορτίζονται έτσι τα ελαστικά από το βάρος και προστατεύονται από τη φθορά. Εναλλακτικά, προσθέτουμε στα λάστιχα περισσότερο αέρα από το κανονικό. Έτσι διατηρούνται σε καλή κατάσταση.\nΑπολυμαίνουμε σχολαστικά το εσωτερικό του οχήματος.\nΟ καλός καθαρισμός της καμπίνας του οχήματός μας ήταν σημαντικός και πριν τον κορωνοϊό. Εύκολα, μπορεί κανείς να αντιληφθεί πόσο μεγάλη αξία έχει αυτό το διάστημα. Ειδικά εάν το όχημα χρησιμοποιείται για έκτακτες μετακινήσεις, όπως π.χ. το supermarket.\nΓια σωστή απολύμανση του εσωτερικού ενός οχήματος, μπορούμε να χρησιμοποιήσουμε καθαριστικά, που έχουμε στο σπίτι, όπως τα διαλύματα αλκοόλης (περιεκτικότητας τουλάχιστον 70%). Περάστε σχολαστικά, μ’ ένα μαλακό πανί εμποτισμένο με διάλυμα αλκοόλης, επιφάνειες, όπως το τιμόνι, το λεβιέ, το χειρόφρενο, τις χειρολαβές στις πόρτες, εσωτερικά και εξωτερικά, αλλά και το πορτμπαγκάζ, και τους διακόπτες. Όσο για τα καθίσματα, μπορείτε να χρησιμοποιήσετε οινόπνευμα, χωρίς ωστόσο να τρίβετε με δύναμη τις επιφάνειές τους, καθώς ενδέχεται να ξεβάψει το χρώμα.\nΤις ημέρες αυτές, μένουμε σπίτι και βοηθάμε το κοινωνικό σύνολο και όσους αγαπάμε. Μπορούμε όμως, να χαρίσουμε και λίγη φροντίδα στα οχήματά μας, που μας περιμένουν ακινητοποιημένα.\nΕξάλλου, αυτά διευκολύνουν πολύ την καθημερινότητά μας. Μας δίνουν ακόμη τη δυνατότητα να μετακινούμαστε με τη μεγαλύτερη δυνατή ασφάλεια και σίγουρα θα τα χρειαστούμε, όταν περάσει αυτή η περίοδος.


ΤΙ ΕΙΧΕΣ ΓΙΩΡΓΟ ...ΤΙ ΕΙΧΑ ΠΑΝΤΑ ~ Κόμμα Eλλήνων Pοκάδων\nsfendoni on 7:22 μ.μ.\n«Δεν μετανιώνω για το μνημόνιο» δηλώνει ο πρόεδρος του ΛΑΟΣ Γιώργος Καρατζαφέρης, σε συνέντευξή του στο «Έθνος της Κυριακής», και εκτιμά ότι χωρίς το μνημόνιο η Ελλάδα θα είχε πτωχεύσει. «Είμαι υπερήφανος που υπάρχει σήμερα η Ελλάδα, χάρη και στη δική μου ψήφο. Δεν θα υπήρχε.\nΘα είχαμε πτωχεύσει και θα είχαμε τελειώσει από πέρσι τον Μάιο», τονίζει. Ο κ. Καρατζαφέρης εκτιμά πάντως ότι τους τελευταίους δέκα μήνες, χάθηκαν πολύτιμες προσπάθειες και πολύτιμες ευκαιρίες και ζητά από τον πρωθυπουργό να προχωρήσει ανασχηματισμό, «να τολμήσει να κάνει αλλαγές γιατί η κυβέρνηση δεν τραβάει».


Η διαταραχή άγχους αποχωρισμού και πώς να την αντιμετωπίσετε - MamaMia.gr\nΗ διαταραχή άγχους αποχωρισμού και πώς να την αντιμετωπίσετε\nΤο άγχος αποχωρισμού δεν είναι μόνο για τα παιδιά. Πολλοί γονείς νιώθουν άγχος, λύπη και νευρικότητα όταν το παιδί τους αρχίζει το σχολείο, κυρίως όταν πρόκειται για την πρώτη του φορά.\nΕίναι απολύτως φυσιολογικό να ανησυχείτε αν θα καταφέρει να προσαρμοστεί το παιδί σας ή απλά γιατί θα σας λείψει η παρουσία του. Υπάρχουν όμως τρόποι που μπορείτε να ανακουφίσετε το άγχος και την στεναχώρια σας\nΜείνετε πολυάσχολοι. Αυτές οι δύο απλές λέξεις είναι το κλειδί για την σωτηρία σας από το άγχος του χωρισμού. Προγραμματίστε μελλοντικές δραστηριότητες πριν φύγει το παιδί σας, έτσι ώστε να έχετε αμέσως να κάνετε κάτι μετά την αναχώρησή του. Ακόμα κι αν δεν έχετε όρεξη να συμμετέχετε, πρέπει να προσπαθήσετε και να πείσετε τον εαυτό σας να προσαρμοστεί. Είναι σημαντικό να γεμίσετε τις μέρες σας, και μην επιτρέψετε στον εαυτό σας να τριγυρνάει στο σπίτι αναζητώντας το παιδί\nΨάξτε γονείς που αισθάνονται το ίδιο. Κανονίστε να βρίσκεστε συχνά για να διασκεδάζετε ή για να παίρνετε μέρος σε διάφορες δράσεις χωρίς τα παιδιά σας. Μπορείτε να παρηγορείτε ο ένας τον άλλο ή ακόμα και να λέτε πόσο σας λείπει το παιδί σας .\nΒάλτε την διασκέδαση στη ζωή σας! Σκεφτείτε όλα τα πράγματα που πάντα θέλατε να κάνετε και δεν μπορούσατε, λόγω των γονικών υποχρεώσεων. Τώρα είναι η ευκαιρία για να περάσετε χρόνο με τον σύζυγο σας, να γραφτείτε στη γιόγκα, να κάνετε κάποιο μάθημα ή να αλλάξετε την διακόσμηση σε ένα δωμάτιο στο σπίτι. Οι περισσότεροι γονείς έχουν μια μεγάλη λίστα με πράγματα που θέλουν να κάνουν αλλά δεν βρίσκουν χρόνο. Σκεφτείτε λοιπόν αυτό τον ελεύθερο χρόνο σαν μια χρυσή ευκαιρία για να κάνετε ό,τι δεν μπορούσατε ενόσω φροντίζατε 24/7 το παιδί.\nΠοτέ μην το κάνετε να αισθάνεται ενοχές γιατί είναι πιθανό ότι και εκείνο να αισθάνεται άγχος και νευρικότητα για την στιγμή που θα φύγει από κοντά σας. Συν τις άλλοις, το δικά σας αρνητικά συναισθήματα είναι πολύ πιθανό να μεταφερθούν στο παιδί και να συμβάλλουν στο άγχος του. Αυτό θα έχει ως αποτέλεσμα να στεναχωρηθείτε και να έρθετε σε δύσκολη θέση γεγονός που θα οδηγήσει σε ένα φαύλο κύκλο ενοχής. Κάνετε ό, τι Καλύτερο μπορείτε για να δείξετε ενθουσιασμό και αισιοδοξία για τα σχέδια του παιδιού σας.\nΔεν θέλετε το παιδί σας να αισθάνεται ότι κάνει κάτι λάθος ή να μετανιώσει που πάει σχολείο! Να εκφράζετε μόνο αισιόδοξες σκέψεις για να βοηθήσετε στην αποτελεσματική μετάβαση του παιδιού στο σχολείο.\nMore in this category: « Εγώ, σχολείο, δεν πάω, δεν πάω, δεν πάω! Το μωρό σας άρχισε να περπατάει; 5 πράγματα που πρέπει να κάνετε τώρα! »\n10 φράσεις που σίγουρα θα πείτε στα παιδιά σας σήμερα (και κάθε μέρα)